
Studii 


Despre libertate. 
O analiză istorică și comparată 


lect. univ. dr. Marius ANDREESCU 


Abstract: Few rational or existential categories and concepts have formed the subject of extensive 
analysis and discussion so as is the case for freedom. It is natural to be so, because freedom is a property 
existential man, his being and therefore can not understand the size of existential man, both as an individual 
in intimacy and social environment, besides the concept of freedom . We aim to realize a few brief comments 
on the meanings of the concept of freedom and especially what it could mean forms imperfect freedom 
(precariousness of freedom) and chiuar failures or delusions, from what can be considered as the fullness of 


freedom and thereby fulfillments freedom. 


Keywords: Forms of liberty / freedom moments / dialectic of liberty / freedom within the grounas / 
precariousness of liberty / freedom fulfillment and fullness in God 


Dialectica libertăţii. Existenţa omului este 
determinată valoric sau nu în raport cu libertatea sa. 
Prin libertate, omul se diferenţiază, se delimitează, se 
afirmă, în cadrul determinismului natural şi 
temporar, atât în raport cu necesitatea strictă a 
legilor naturale, cât şi cu repetabilitatea şi 
automatismul pe care existenţa, sub imperiul acestor 
legi, îl impune. Încercările în planul gândirii filozofie 
şi nu numai au avut ca obiect relevarea acestei 
particularităţi existenţiale a omului, în raport cu 
mediul natural sau mediul social în care există. 
Desigur, o discuţie exhaustivă asupra conceptului de 
libertate depăşeşte cadrul acestui studiu. Ne 
propunem să realizăm câteva scurte comentarii 
asupra sensurilor noţiunii de libertate şi mai ales a 
ceea ce ar putea însemna formele imperfecte de 
libertate (precarităţi ale libertăţi) şi chiar neîmpliniri 
sau iluzii, faţă de ceea ce se poate considera ca fiind 
deplinătatea libertăţii şi prin aceasta împlinirile 
libertăţii. Încercând o sinteză a gândirii filosofice, 
teologice sau juridice asupra libertăţii, aceasta este 
concepută sub trei aspecte: ca dimensiune naturală a 
existenţei umane, „ca dat”, proprietate naturală a 
omului; ca bun al existenţei, inclusiv în plan social, ca 
virtute, pe care omul o poate valorifica sau nu şi, în al 
treilea rând, ca datorie morală. Momentele dialecticii 
libertăţii le putem surprinde în patru aspecte: gândul 
şi conştiinţa acesteia, alegerea, decizia şi fapta. 
Libertatea trebuie să existe în toate cele patru 
momente ale lanţului dialectic pe care l-am expus. 
Astfel, omul poate să îşi conceptualizeze gândul în 
legătură cu o anumită conduită sau o anumită 
acţiune concretă cu care poate să fie sau nu de acord 
şi să-l conştientizeze ca atare. „Alegerea” este treapta 
următoare, constând în capacitatea raţională de a 
distinge între diferitele variante ale gândului, care 

reflectă, după caz, o înclinaţie sau un imperativ 
moral, alegere care se realizează după criterii valorice 
sau după criteriul finalităţii, de asemenea specifice 
sensibilităţii şi raţiunii umane. Omul poate fi de 
acord sau nu cu gândul său. Aceasta este reflecţia 
care situează gândul la nivelul conştiinţei de sine. 
„Decizia” este hotărârea de a transfera conceptul sau 
varianta de conduită aleasă din sfera conştiinţei 
subiective în sfera realităţii obiective. Acesta este 
momentul care diferenţiază analiza valorică de 
hotărârea de a materializa ceea ce, ca valoare, a 
apărut viabil pentru raţiunea umană. Ultimul 
moment „făptuirea” este evident obiectivizarea 
conceptului, a gândului, realizarea acestuia în planul 
existenţial. Făptuirea sau „în-făptuirea” (a transpune 
gândul în faptă) nu înseamnă numai realizarea 
materială, ci totodată realizarea spirituală a unui 
gând; astfel, în sfera acestei noţiuni includem şi 
exprimarea gândului prin diferitele forme de 
comunicare sau în sens mai larg creaţia spirituală a 
omului. Făptuirea închide lanţul dialectic al libertăţii 
şi poate confirma sau, după caz, infirma dacă omul se 
află sau nu în sensul firesc al fiinţei sale caracterizată 
prin gândul, dorirea şi realizarea binelui. Desigur, 
libertatea concepută, prin momentele dialectice la 
care am făcut referire şi mai ales în plan valoric, 
înseamnă posibilitatea omului de a alege între bine şi 
rău. Cu toate acestea, considerăm că omul își 
manifestă libertatea numai dacă prin toate aceste 
momente dialectice, gândeşte, voieşte, alege şi 
înfăptuieşte binele, în caz contrar omul trăieşte 
numai iluzia libertăţii. 

Mulţi dintre filosofi au subliniat că liantul 
dialecticii libertăţii în plan subiectiv îl reprezintă, în 
principal, rațiunea şi voința umană. Rațiunea, în 

sfera libertăţii, reprezintă capacitatea conştientă a 
omului de a discerne între bine sau rău, între ceea ce 
este de folos sau contrar intereselor, respectiv 
scopurilor sale. În sens teologic, această 
particularitate a raţiunii, dar şi a conştiinţei de sine 
este ceea ce se numeşte dreapta judecată. Rațiunea 
este şi capacitatea creatoare a omului de a 
transforma existenţa naturală supusă 
determinismului natural în „existenţă bună”, întărită 
prim înfăptuirea valorilor etice. Rațiunea are ca şi 
conţinut „categoriile regulative”, specifice raţiunii 
practice de care vorbea Kant. Voința reprezintă tot o 
capacitate naturală a omului prin care acesta poate 
trece în orice moment existenţial de la pasivitate la 
acţiune, la manifestare. De altfel existenţa nu poate fi 
înţeleasă ca nemişcare „pasivitate şi fără lucrare „ci 
numai ca manifestare. Între existenţă şi lucrare, deşi 
nu este un raport de identitate este unul necesar, 
ontologic. Pentru o astfel de determinare, voinţa 
trebuie să fie orientată fie de un scop pragmatic 
utilitarist, o înclinaţie cum spun filosofii care susţin 
ideile utilitariste, fie numai de ideea în sine, 
abstractă, a” datoriei”, aşa cum spunea Kant. În acest 
caz putem vorbi de o voinţă pură iar legea 
existenţială a omului este legea libertăţii. Indiferent 
de modul de a concepe libertate, subliniem, aşa cum 
spuneam, dimensiunea naturală a acesteia ca 
proprietate a firii umane. Libertatea poate fi 
înţeleasă şi prin opoziţie cu determinismul natural şi 
temporal, al legilor mecanicii, al existenţei, în 
opoziţia cu caracterul finit al acestei lumi. Altfel 
spus, prin libertate omul adaugă existenţei forma sa 
etică, morală, şi poate că este singurul mijloc prin 
care este posibil „ceva nou” ca act creator al omului 
prin care acesta este chemat să adauge sensuri 
spirituale lumii materiale şi chiar să transfigureze. În 
acest context, trebuie subliniată şi dimensiunea 
spirituală a libertăţii. Prin opoziţia mai sus arătată 
faţă de determinismul legilor naturale, libertatea nu 
poate fi proprie omului ca individ, ca obiect cuprins 
într-o masă mai mult sau mai puţin formală a naturii 
sau a socialului. Libertatea, ca bun spiritual, este 
asociată individualităţii umane, în sens pozitiv, 
opusă existenţei ca individ închis în egoismul său, ci 
realizată numai de către omul care devine persoană 
spirituală şi liberă în acelaşi timp. Libertatea este şi 
necesitatea înţeleasă, dar nu a ordinii materiale 
finite şi constrângătoare a acestei lumi, ci a unei 
ordini spirituale valorice care transfigurează lumea 
şi acest veac. Este ordinea de care vorbea Fericitul 
Augustin: „iubeşte şi fă ce vrei”, iar Părintele Arsenie 
Boca adauga: "Roagă-te, iubeşte şi fă ce vrei”. 
Desigur, libertatea presupune o relaţie, dar nu 

neapărat relativistă în sensul de contingent. Este 
vorba de relaţia cu sine însuşi şi relaţia cu altul. Omul 
este liber sau nu pornind în primul rând de la 
rezultatul cunoaşterii de sine a modului în care îşi 
concepe propria sa existenţă. Astfel, acela care 
înţelege să trăiască numai la nivelul fenomenalului 
natural sau social închis în limitele egoismului său, 
contrar firii şi naturii, are numai iluzia libertăţii. 
Relaţia cu „altul” este esenţială pentru sensul 
libertăţii umane. Alteritatea reprezintă o dimensiune 
esenţială a omului. Prin natura sa omul nu este şi nu 
poate fi izolat. Singurătatea, care este tot un rezultat 
al libertăţii omului, nu poate reprezenta un sens 
autentic al existenţei decât numai dacă, aşa cum spun 
Sfinţii Părinţi, în singurătatea sa omul se retrage cu 
toată lumea. Şi, în acelaşi timp, omul se retrage fizic 
sau numai spiritual din lume pentru a sluji mai bine 
lumea. Mesajul Părintelui Arsenie Boca îndeamnă 
clar pe toţi creştini: “Să fii în lume şi totdeauna mai 
presus de lume”. Acest „altul” poate fi aproapele 
nostru, societatea, orice altă persoană, şi mai mult 
decât atât Persoană Supremă în relaţie cu care omul 
poate avea împlinirea libertăţii sale pentru că numai 
Dumnezeu este izvorul infinit, inepuizabil al iubirii, 
al libertăţii şi a tot binele. Dorim să mai subliniem că 
libertatea nu este numai un concept raţional sau unul 
etic prin care omul îşi reprezintă lumea nu numai 
prin ceea ce este, ci şi prin ceea ce trebuie să fie. Este 
şi o categorie existenţială pe care se bazează 
cunoaşterea existenţială, în mod deosebit 
cunoaşterea lui Dumnezeu la măsurile omului. 
Aceasta pentru că libertatea este şi trăire nu numai 
idee sau categorie filosofică, raţională. Nu poţi fi 
liber, în sens ontologic, dacă nu trăieşti ca un om 
liber în comuniune de iubire cu Dumnezeu şi prin 
Dumnezeu cu toţi oamenii şi cu universul întreg. 
Acesta este un sens superior al libertăţii faţă de 
sensul primordial existenţial ca alegere dintre bine şi 
rău, mai ales că la acest nivel există şi alte categorii 
existenţiale corelative libertăţii fără de care aceasta 
nu poate fi înţeleasă. Avem în vedere în mod deosebit 
categoriile existenţiale ale demnităţii, ale 
responsabilității şi iubirea, singura modalitate 
autentică prin care omul, ca persoană liberă şi 
spirituală, se poate raporta la acel „altul” de care am 
vorbit şi care în primul rând este Dumnezeu, izvorul 
infinit al iubirii. Părintele dr. Dumitru Stăniloae 
spunea în acest sens că: „În iubire este toată 
libertatea”. 

Libertatea există sub mai multe forme: a) 
conduită, comportament exterior al omului în mediul 
natural şi social; b)libertatea de conştiinţă definită de 
părintele Arsenie Boca „ca cel mai adânc bun 

spiritual pe care omul îl are la îndemână în această 
lume”; c) libertatea metafizică sau a raţiunii, care 
reprezintă conceptualizarea ideii de libertate în plan 
raţional şi filosofic; d) libertatea în plan moral, aspect 
caracteristic al sistemului etic de valori, opus 
existenţei naturale; e) libertatea de credinţă; f) 
libertatea creaţiei. Vom sublinia faptul că "libertatea 
credinței sau libertatea dată de credință” este de 
fapt împlinirea libertăţii umane, în raport cu toate 
celelalte forme sau dimensiuni ale acesteia. 
Subliniem şi o altă formă a libertăţii evidenţiată de 
asemenea în gândirea filosofică şi teologică şi anume 
„libertatea culturală” sau libertatea creaţiei. 
Cuvântul „recreere” are de multe ori un sens comun, 
dacă nu chiar peiorativ, referindu-se la starea omului 
de a se deconecta de ceea ce reprezintă obligaţiile sale 
cotidiene sau chiar o modalitate prin care încearcă să 
contracareze constrângerile şi imperativele specifice 
vieţii de fiecare zi. Totuşi, există şi un alt sens mai 
profund al acestui cuvânt. Avem în vedere 
posibilitatea de a gândi cuvântul nu în unitatea sa 
gramaticală şi diferențiat în două sintagme: „re- 
creere” prin care înţelegem libertatea omului care 
este chemat să se re-creeze pe sine însuşi în plan 
valoric ca fiinţă spirituală, să îşi regăsească 
frumuseţea iniţială a firii sale, a omului ca chip şi 
asemănare cu Dumnezeu. Libertatea, ca dimensiune 
existenţială a omului, în plan relaţional cu sine 
însuşi şi cu altul, poate fi înţeleasă prin cuvintele 
marelui filosof Kant: „Acum eu spun: omul şi în 
genere orice fiinţă raţională există ca scop în sine 
însuşi, nu doar ca mijloc, pentru întrebuinţarea 
după bunul plac a unei voințe sau a alteia, ci în toate 
acțiunile sale, atât îndreptate asupra sa, cât şi 
asupra altor fiinţe raţionale, el trebuie considerat 
întotdeauna în acelaşi timp ca scop, şi niciodată ca 
mijloc”. 

Datoria, înţeleasă ca un concept etic, este esenţială 
pentru filosof în definirea libertăţii drept un concept 
al raţiunii practice şi modul firesc de a fi al omului, 
atât în raport cu sine însuşi, cât şi cu societatea. Este 
celebră maxima kantiană: „Acţionează astfel încât 
maxima voinţei tale să poată valora întotdeauna în 
acelaşi timp ca principiu al unei legiferări 
universale”. Kant a dorit să realizeze un concept 
abstract al libertăţii, exclusiv în limitele raţiunii şi 
independent ca finalitate de orice scop material sau 
înclinaţie subiectivă. Este forma raţională, absolută, 
a libertăţii, ca şi concept al raţiunii practice, 
definitorie pentru posibilitatea omului de a 
transcende fenomenalitatea existenţei naturale.. 
Kant sublinia că: „Voința absolut bună al cărei 
principiu trebuie să fie un imperativ categoric, va fi, 

aşadar, nedeterminată cu privire la toate obiectele 
şi va cuprinde doar forma voinţei, în genere, şi 
anume ca autonomie, adică capacitatea maximă a 
oricărei voințe bune de a se face pe sine însăşi lege 
universală, este ea însăşi singura lege, pe care 
voința oricărei ființe raționale şi-o impune sie 
însăşi, fără a impune drept temei vreun imbold şi 
interes al ei”. Concepţia kantiană despre libertate 
rămâne însă în sfera purității raţiunii prin care omul 
este oarecum considerat în generalitatea sa 
„conştiinţa în genere”, şi nu în individualitatea sa şi 
diversitatea existenţială. De altfel, mai toate 
orientările filosofice au rămas în această generalitate 
pentru că raţiunea se adresează generalului, şi nu 
individualului. Cu toate acestea, Kant a subliniat 
foarte bine puritatea ideii de libertate prin care omul 
transcende lumea fenomenală a naturii şi prin 
raţiunea sa practică îşi impune propria sa lege 
existenţială legilor naturale. Datoria kantiană are 
două aspecte: datoria către sine însuşi, care este 
obligaţia de perfecţionare continuă, şi datoria către 
altul, respectiv scopul existenţei libere a omului, care 
trebuie să fie fericirea altuia. În acest context, se 
înţelege mai bine celebrul dicton kantian regăsit la 
finalul operei sale fundamentale Critica raţiunii 
practice: două lucru umplu sufletul cu admiraţie 
mereu nouă şi crescândă şi cu venerație, cu cât mai 
des şi mai perseverent se ocupă reflecţia de ele: cerul 
înstelat deasupra mea şi legea morală în mine. Acest 
dicton oferă atât posibilitatea unificării celor două 
domenii ale investigaţiei umane, respectiv al naturii 
şi al moralității, dar mai ales prin faptul că situează 
eticul ca prioritar faţă de existenţa naturală a omului. 
Or, o astfel de supraordonare a eticului este posibilă 
numai prin libertate. Kant realizează o morală 
construită pe baza a trei postulate, dintre care două 
se află deasupra relaţiilor interumane: Dumnezeu şi 
sufletul nemuritor, iar cel de-al treilea libertatea, este 
specific existenţei umane. În acest fel, filosoful 
uneşte înaltul „cerului înstelat” cu libertatea sinelui 
invizibil ce se manifestă sub ideile transcendentale. 
Conceptul de libertate se dovedeşte a fi indispensabil 
datorită asocierii sale cu fiinţa raţională, sediu al 
sinelui invizibil. Ascendentul moral al libertăţii face 
ca prin ea celelalte două idei, respectiv conceptul 
rațional de Dumnezeu şi al sufletului nemuritor, să 
îşi părăsească statutul de idei transcendente, prin 
implicarea morală, ele devenind în acelaşi timp 
realitate obiectivă şi totodată posibile de a fi 
demonstrate. De aceea Kant numeşte „libertatea” 
cheia de boltă a întregului sistem al raţiunii pure. 
Desigur, cele trei concepte de bază ale construcţiei 

etice kantiene, respectiv ideea de Dumnezeu, ideea 
sufletului nemuritor şi a libertăţii rămânând, aşa cum 
marele filosof afirmă, numai în limitele raţiunii ca şi 
"categorii regulative ale raţiunii”, şi nu "categorii 
constitutive”, aşa cum se întâmplă în cazul 
cunoaşterii nemijlocite a realităţii fenomenale. Am 
insistat asupra concepţiei kantiene cu privire la 
libertate, prin excelenţă etică, pentru două 
considerente: primul ar fi acela că, în opinia noastră, 
reprezintă forma cea mai înaltă şi în acelaşi timp cea 
mai apropiată de existenţa umană a unei construcţii 
raţionale şi în acelaşi timp metafizice asupra 
libertăţii; al doilea constă în aceea că libertatea în 
limitele raţiunii este totuşi o formă precară a 
libertăţii, o formă importantă în dialectica libertăţii 
dar nu o împlinire a acesteia aşa cum vom încerca să 
argumentăm în studiile următoare. 

Precarităţi şi împliniri ale libertăţii. 
Împlinirea libertăţii nu o poate da decât credinţa în 
Dumnezeu, comuniunea de iubire între persoane, 
situarea omului ca persoană în izvorul infinit şi 
indefinit de iubire care este Dumnezeu ca Persoană 
Supremă. Relaţia omului cu Dumnezeu nu este un 
simplu raport raţional, ci o comuniune existenţiala 
realizată prin credinţă, rugăciune. Numai în această 
comuniune omul îşi află împlinirea libertăţii sale ca 
persoană spirituală şi liberă, ca fiu al lui Dumnezeu 
după har. Este o libertate prin participare la 
dumnezeire şi nu deplinătatea libertăţii pe care o are 
numai Dumnezeu, El fiind şi deplinătatea existenţei. 
Dar pentru a ajunge la o astfel de împlinire a 
existenţei şi a libertăţii omul trebuie să parcurgă 
calea mântuirii. Sfântul Issac Siriul spunea că: 
„Săvârşirea întregului drum stă în acestea trei: 
pocăință, curățire şi desăvârşire. Iar când ai ajuns 
la iubire, ai ajuns la Dumnezeu”. Când ai ajuns la 
iubirea după poruncă aşa cum spune Sfântul Maxim 
Mărturisitorul ai ajuns, spunem noi, şi la libertatea 
fiilor lui Dumnezeu după har. Libertatea ca împlinire 
în comuniunea de iubire personală cu Dumnezeu şi 
prin Dumnezeu cu toţi oamenii şi cu întreg universul 
este libertatea ontologică, existenţială care acoperă, 
preia, transfigurează, dar nu desfiinţează toate 
formele precare ale libertăţii. Măntuirea nu este la 
măsurile puterilor omului ci este un dar al lui 
Dumnezeu, dar omul trebuie să se afle pe calea 
mântuirii. Logosul întrupat, Domnul nostru Iisus 
Hristos, prin cuvântul Evangheliei şi prin poruncile 
sale ne eliberează de îngustimea minţii, de limitele 
rațiunii puse în evidenţă magistral de către Kant, de 
orice condiţionări şi de tristeţea neîmplinirilor şi 
precarităţilor libertăţii în această lume, dacă 
rămânem la măsurile omului. Domnul Hristos ca 

Dumnezeu şi Om adevărat este autenticul existenţial 
şi  deplinătatea libertăţii noastre la care şi noi 
suntem datori a încerca să ajungem. Domnul lisus 
spune: "Veţi cunoaşte adevărul şi adevărul vă va 
face liberi” (loan 8,32). Libertatea la care se referă El 
este libertatea de sub robia păcatului (loan, 8,34). 
Este libertatea pentru a fi sfinţi. Părintele Arsenie 
Boca spunea că „limitele omului sunt limitele 
sfinţeniei sale”, iar noi putem parafraza, adăugând 
că precarităţile libertăţii sunt limite ale împlinirii 
libertăţii în Dumnezeu la care este chemat orice 
creştin. 

Despre libertatea de credinţă, libertatea pe care o 
aduce credinţa, împlinirea şi deplinătatea libertăţii 
vom încerca să discutăm într-un studiu ulterior. 
Pentru ceea ce noi numim împlinirea libertăţii 
umane, sunt demne de reţinut cuvintele Sfântului 
Ioan Gură de Aur: "Nimeni nu este cu adevărat liber 
decât acela care trăieşte în Dumnezeu. Unul ca 
acela s-a ridicat deasupra tuturor relelor şi nu se 
mai teme de nimic”. Părintele dr Dumitru Stăniloae 
concepea libertatea omului şi ca stăpânire de sine 
"Eşti tu însuţi când eşti stăpăn pe tine însuţi”. Dar 
nu poţi fi tu însuţi, astfel spus persoană spirituală şi 
liberă după chipul lui Dumnezeu, dacă nu eşti 
stăpânit de Dumnezeu. Prin urmare, împlinirea 
libertăţii omului este şi un fapt al conştiinţei, o 
convingere a inimii şi raţiunii, credinţa neclintită că 
în orice moment al vieţii şi veacul ce va să vie 
depindem de Dumnezeu, suntem stăpâniţi de 
Dumnezeu. Darul libertăţii pe care omul l-a primit 
de la Dumnezeu este de mare preţ şi demonstrează 
valoarea infinită a omului în faţa lui Dumnezeu şi 
iubirea pe care Dumnezeu o revarsă neîncetat asupra 
omului. Ca fiinţă înzestrată cu libertate, omul poate 
să aleagă şi răul, păcatul, fărădelegea, să refuze 
iubirea de Dumnezeu. Într-o astfel de situaţie, prin 
propria sa faptă, omul îşi convertește darul libertăţii 
în iluzia libertăţii, în liberalisme sau libertinaj. Dar 
chiar şi într-o astfel de stare, Dumnezeu nu îl 
părăseşte pe om, care cât timp se află în această lume 
este chemat la pocăință, are deschisă taina pocăinţei 
prin care poate să se reîntoarcă la Dumnezeu, căci 
Domnul Hristos a venit să caute şi să cheme la 
pocăință pe cei păcătoşi. Spunea Părintele Arsenie 
Boca: „Dumnezeu nu uită de om aşa cum omul uită 
de Dumnezeu”. Credinţa ortodoxă este un îndemn şi 
o cale negrăită spre bucurie, aşa cum spunea în 
întreaga sa gândire şi operă părintele duhovnic de 
la Sâmbăta, Teofil Părăian . Un element esenţial 
pentru bucurie este libertatea. Nimeni nu este fericit 
dacă nu este liber. Şi suntem liberi la măsura iubirii 
noastre şi mai ales pentru ceea ce iubim. 

Personalităţi din Argeș-Muscel 
în guvernele conduse de lon/loan Antonescu 


prof. univ. dr. Petre POPA 


Abstract: The author, Petre Popa, a university teacher from Piteşti, describes in his article a few details 
concerning the evolution of the city of Pitești during the life of the Romanian general and ruler of the country 
during the Second World War, lon/loan Antonescu. He was born in 1882 in Pitești and in his entire life he 
never neglected his place of birth. This study illustrates all of the people born in Argeș-Muscel county that 
were members of Antonescu's governments during World War II 

Key words: lon/loan Antonescu, Piteşti, World Wars, memory and history 


Conform prevederilor Decretului regal nr. 3053, 
purtând semnătura monarhului României, Carol II 
(8 iunie 1930-6 septembrie 1940), document istoric, 
promovat prin Monitorul Oficial nr. 205, din 5 
septembrie 1940, generalul Ion/loan Antonescu 
(născut în Piteşti, 2 iunie 1882), primea, la 4 
septembrie 1940 numirea ca preşedinte al Consiliului 
de Miniştri, demnitate exercitată, controversat, 
aproape patru ani (6 septembrie 1940-23 august 
1944). Evenimentul invocat reprezenta o alternativă 
la unul dintre cele mai tensionate momente 
contemporane, etichetare suprapusă diminuării 
teritoriului naţional cu 49829 de kilometri pătraţi în 
favoarea Uniunii Sovietice (28 iunie 1940), apoi, 
43429 de kilometri pătraţi cedaţi Ungariei (30 august 
1940), dar şi precizărilor Decretului regal nr. 3052, 
publicat la aceeaşi dată (5 septembrie 1940), privind 
suspendarea Constituţiei (promulgare, 27 februarie 
1938), respectiv dizolvarea Parlamentului României 
(Corpurile Legiuitoare)!. În succesiune, reamintim 
abdicarea regelui Carol II (6 septembrie 1940), 
favorabilă fiului său, Mihai I (6 septembrie 1940-30 
decembrie 1947), născut la Sinaia, Prahova (27 
octombrie 1921). Atribuţii monarhice deținuse, 
anterior, sub Regenţă (20 iulie 1927-8 iunie 1930), 
iar pe timpul domniei paternale fusese considerat 
prinţ moştenitor şi primise un titlu onorific: Marele 
Voievod de Alba Iulia?. Tânătului rege i se reduceau, 
însă, considerabil, atribuţiile, Decretul, amintit 
introductiv, spunând: „Articolul I. Investim pe 
domnul general Ion Antonescu, preşedintele 
Consiliului de Miniştri, cu depline puteri pentru 
conducerea statului român; Articolul II. Regele 
exercită următoarele prerogative regale : a). El este 
capul oştirii; b). El are dreptul de a bate monedă; c). 
EL conferă decoraţiunile române; d). El are dreptul 
la grațiere, amnistie şi reduceri de pedepse; e). El 
primeşte şi acreditează ambasadorii şi miniştrii 
plenipotenţiari;  f). El încheie tratate; 9). 
Modificarea legilor organice, numirea miniştrilor şi 

subsecretarilor de stat se va face prin decrete regale 
contrasemnate de preşedintele Consiliului de 
Miniştri; Articolul III. Toate celelalte puteri ale 
statului se exercită de preşedintele Consiliului de 
Miniştri”3. Asemenea precizări au facilitat 
ascensiunea  concetăţeanului nostru, Ion/loan 
Antonescu, spre vârful puterii politice, militare şi 
administrative, proiectul său de ţară configurându-se 
revizionist, sinuos, imprevizibil,  corpolent, 
direcţional. Prin urmare, după aproximativ un an de 
la guvernarea lui Armand Călinescu (7 martie — 21 
septembrie 1939), România avea noul prim-ministru, 
originar tot din Piteşti! 

Evenimentele nuanţate autohton şi internaţional îl 
vor determina pe generalul Ion/ Ioan Antonescu, 
conducătorul statului, calitate dobândită graţie 
decretelor amintite, să prezideze, succesiv, trei 
cabinete. Primul (4-14 septembrie 1940), format din 
preşedinte, 13 portofolii ministeriale şi 13 
subsecretari de stat (27 de funcţii), a realizat 
atribuţiile specifice, noutate interbelică absolută, fără 
suport constituţional, având următoarea 
componenţă nominală: 

- Preşedintele Consiliului de Miniştri: 
Antonescu/general; 

Ministrul Internelor: David Popescu/general; 
Ministrul Afacerilor Străine: Mihail Manoilescu; 
Ministrul Finanţelor: Gheorghe N. Leon/ad- 
interim; 

- Ministrul Justiţiei: Ion V. Gruia; 
Ministrul Educaţiei Naţionale: 
Caracostea; 

Ministrul Cultelor şi Artelor: Radu Budişteanu; 

- Ministrul Propagandei Naţionale: Nichifor 
Crainic; 

- Ministrul 
Antonescu/general; 

- Ministrul Agriculturii şi Domeniilor: Gheorghe 
N.Leon/ad-interim; 

- Ministrul Economiei Naţionale: Gheorghe N. 
Leon; 


Ion 


Dumitru 

- Ministrul Lucrărilor Publice şi Comunicaţiilor: 
Ion Macovei; 

- Ministrul Muncii: Stan Ghiţescu; 

- Ministrul Sănătăţii şi Ocrotirilor Sociale: Victor 
Gomoiu; 

- Subsecretar de Stat, Ministerul Internelor: Petre 
Logadi; 

- Subsecretar de Stat, Ministerul Internelor pentru 
Poliţie şi Siguranţă: Alexandru Rioşanu /10-14 
septembrie 1940; 

- Subsecretar de Stat, Ministerul Finanţelor: Ion D. 
Enescu; 

- Subsecretar de Stat, Ministerul Finanţelor 
(pentru Buget): Augustin Bideanu; 

- Subsecretar de Stat, Ministerul Finanţelor pentru 
Inventarierea Avuţiilor Publice: Vasile Noveanu; 

- Subsecretar de Stat, Ministerul Educaţiei 
Naţionale: Dumitru V.Ţoni/4-7 septembrie 1940; 

- Subsecretar de Stat, Ministerul Propagandei 
Naţionale: Vasile Stoica; 

- Subsecretar de Stat, Ministerul Apărării 
Naţionale pentru Armata de Uscat: Mihail 
Pantazi/general/8-14 septembrie 1940; 

- Subsecretar de Stat, Ministerul Apărării 
Naţionale pentru Înzestrarea şi Administraţia 
Armatei: Gheorghe Dobre/general; 

- Subsecretar de Stat, Ministerul Apărării 
Naţionale pentru Aer şi Marină: Gheorghe 
Jienescu/comandor/8-14 septembrie 1940; 

- Subsecretar de Stat, Ministerul Agriculturii şi 
Domeniilor: Petre Nemoianu; 

- Subsecretar de Stat, Ministerul Agriculturii şi 
Domeniilor: Dumitru Topciu; 

- Subsecretar de Stat, Ministerul Economiei 
Naţionale: Gheorghe Strat. 

După cum putem constata documentar, mai mulţi 
demnitari proveneau din guvernul anterior, condus 
de Ion Gigurtu (4 iulie—4 septembrie 1940). Acum, 
însă, câteva responsabilităţi, din cele 27, erau 
gestionate, prin cumul, de Ion/loan Antonescu 
(preşedinte, Apărare Naţională); Gheorghe N. Leon 
(titular, Economie Naţională, interimar, Finanţe, 
respectiv Agricultură şi Domenii). Practica se va 
folosi inclusiv pentru celelalte structuri executive 
centrale. Foarte importante au devenit ministerele 
Finanţelor şi Apărării Naţionale, care, pe lângă 
titulari, beneficiau de câte trei subsecretari de Stat. 
Din acest cabinet, considerat tranzitoriu, au făcut 
parte doi argeşeni, generalul de corp de armată 
Ion/loan Antonescu şi arhitectul Ion D. Enescu 
(subsecretar de Stat, Ministerul Finanţelor), 
insuficient cunoscut biobibliografic. Informăm 
lectorii potenţiali că Ion D. Enescu este născut la 

Curtea de Argeş (17 februarie 1884), în familia unui 
proprietar urban şi rural, iar după finalizarea Şcolii 
Superioare de Arhitectură Bucureşti (1912), optează, 
definitiv, pentru metropolă. Folosind stilurile 
eclectic, de tradiţie naţională, sau funcţionalist, va 
proiecta mai multe edificii reprezentative, existente 
în toată ţara. Sub sigla arhitectului Ion D. Enescu, 
parafăm: zece case de raport în Capitală (1912-1931), 
sediul Asociaţiei Generale a Medicilor Bucureşti 
(1919); Palatul Episcopal Constanţa (1929-1932); 
clădirea Institutului de Cercetări Zootehnice 
Bucureşti (1929-1932); Palatul Clinicilor 
Universitare Cluj-Napoca (în colaborare, 1932-1934); 
Sanatoriul Valea Iaşului, Argeş (1939-1945); spitale 
şi alte aşezăminte la Abrud, Agigea, Aiud, Braşov, 
Drobeta-Turnu Severin, Geoagiu, Mangalia, Reşiţa5. 
Asemenea preocupări l-au recomandat pe Ion D. 
Enescu să fie ales, pentru câteva mandate, 
preşedintele Societăţii  Arhitecţilor/Colegiului 
Arhitecţilor din România, exprimându-se, în viaţa 
civică, prin studii editate, referitoare la: raportul 
dintre muncă şi capital; ameliorarea problemei 
locuinţelor; specificul urbanistic al oraşului 
Bucureşti; caracteristicile construcţiilor cu profil 
sanitar; diversificarea serviciilor gospodăriei 
comunale în mediul urban. Interesantă devine 
genealogia profesionistă familială, continuată prin 
fiii săi, arhitecţii Gheorghe Mircea I. Enescu, născut 
la Bucureşti (31 august 1920) şi Mihai I. Enescu, venit 
pe lume tot în Capitală (20 aprilie 1926). Ambii au 
colaborat, frecvent, cu administraţia din Argeş- 
Muscel. Bunăoară, Gheorghe Mircea I. Enescu 
realiza, în 1944, la solicitarea expresă a guvernului 
Ion/loan Antonescu, schiţa amenajării Fabricii de 
Elice pentru Avioane Câmpulung, transferată din 
Braşov sub presiunea bombardamentelor anglo- 
americane. Se aplica, aşadar, Decretul-lege nr. 1177, 
referitor la Evacuarea şi dispersarea unor industrii 
(Monitorul Oficial nr. 139, datat 17 iunie 1944). 
Acţiunea, coordonată de Mircea Iliescu, 
reprezentantul Ministerului Înzestrării Armatei şi 
Producţiei de Război (existent după 17 septembrie 
1942, titular, generalul Gheorghe Dobre), împreună 
cu Gheorghe Mircea I. Enescu (arhitect) şi Dumitru 
Barbieri (tehnolog), s-a finalizat promiţător! În 1945, 
o parte dintre utilaje, precum şi cei mai mulţi 
muncitori, au revenit la Braşov, iar patrimoniul lăsat 
în Muscel era adaptat cerinţelor câtorva ateliere 
prelucrătoare, constituind apoi nucleul 
Întreprinderii Metalurgice de Stat/IMS Câmpulung€. 
La rândul său, arhitectul Mihai I. Enescu se regăseşte 
în grupul celor care au avizat executarea proiectului 
unicat, pentru Sala Sporturilor Piteşti (10974), şef de 

şantier, inginerul Dumitru Gherăsoiu (1933-2016), 
antreprenor general, Trustul de Construcţii Argeş, 
manager, inginerul Constantin Olteanu (1929- 
2005)7. Ca membru al primului guvern condus de 
generalul Ion/loan Antonescu (4-14 septembrie 
1940), Ion D. Enescu subscria, în principiu, la 
deciziile conducătorului speciale fiind, pentru 
evoluţia statului, trei documente. Astfel, la 6 
septembrie 1940, Monitorul Oficial nr. 206 publica 
Decretul-lege nr. 3064, privind Reglementarea 
succesiunii la tronul României a Marelui Voievod de 
Alba Iulia, Mihai I, detalii amintite mai sus, iar în 
ziua următoare (7 septembrie 1940), se acceptă 
Tratatul de frontieră româno-bulgar, convenit la 
Craiova (Dolj), prin care partea de sud a Dobrogei, 
numită convenţional, Cadrilater (judeţele Durostor şi 
Caliacra), era remisă Bulgariei după 27 de ani 
(Conferinţa de pace de la Bucureşti, 29 iulie -10 
august  1913/stil nou, anunțând finalizarea 
războaielor balcanice)“. Favorabil consolidării 
regimului instituit de Ion/loan Antonescu a fost 
Decretul-lege nr. 3099, apărut în Monitorul Oficial 
nr. 210, din 10 septembrie 1940, referitor la 
Desființarea Partidului Națiunii (aplicabil, 11 
septembrie 1940) 9. Asemenea structuri politico- 
militare, relansate, de regele Carol II, la 22 iunie 
1940, proveneau din Frontul Renaşterii Naţionale (16 
decembrie 1938), preşedinte (20 ianuarie 1940), 
medicul Alexandru Vaida Voievod (1872-1950), lider 
marcant, Partidul Naţional Român din Transilvania 
şi Partidul Naţional-Ţărănesc10. Sub asemenea 
auspicii încheia primul său mandat ministerial, 
arhitectul Ion D. Enescu. 

Cel de-al doilea executiv al generalului Ion/loan 
Antonescu va conduce România aproximativ patru 
luni (14 septembrie 1940-27 ianuarie 1941), având 
următoarele nominalizări: 

- Preşedintele Consiliului de Miniştri: 
Antonescu/general; 

- Vicepreşedintele Consiliului de Miniştri: Horia 
Sima /14 septembrie 1940-21 ianuarie 1941; Mihai A. 
Antonescu/22-27 ianuarie 1941; 

- Ministrul Internelor: Constantin 
Petrovicescu/general/14 septembrie 1940-21 
ianuarie 1941; Dumitru I. Popescu/general/21-27 
ianuarie 1941; 

- Ministrul Afacerilor Străine: Mihail Strudza/14 
septembrie-20 decembrie 1940; Ion 
Antonescu/general /ad-interim/20 decembrie 1940- 
27 ianuarie 1941; 

- Ministrul Finanţelor: George Cretzianu; 

- Ministrul Justiţiei: Mihai A. Antonescu; 


Ion 

- Ministrul Educaţiei Naţionale, Cultelor şi 
Artelor: Traian Brăileanu/14 septembrie 1940-21 
ianuarie 1941; 

- Ministrul 
Antonescu/general; 

- Ministrul Agriculturii şi Domeniilor: Nicolae 
Mareş; 

- Ministrul Economiei Naţionale: Gheorghe N. 
Leon/14 septembrie-10 noiembrie 1940; Mircea 
Cancicov/10 noiembrie 1940-27 ianuarie 1941; 

- Ministrul Lucrărilor Publice şi Comunicaţiilor: 
Pompiliu Nicolau/14 septembrie-24 octombrie 1940; 
Ion Protopopescu/24 octombrie 1940-21 ianuarie 
1941; 

- Ministrul Muncii, Sănătăţii, Ocrotirilor Sociale: 
Vasile Iaşinschi/14 septembrie 1940-21 ianuarie 
1941; 

- Ministrul  Coordonării Statului Major 
Economic: Nicolae Dragomir/locotenent-colonel; 

- Subsecretar de Stat, Preşedinţia Consiliului 
de Miniştri pentru Presă şi Propagandă: Alexandru 
Constant/19 septembrie 1940-27 ianuarie 1941; 

- Subsecretar de Stat, Preşedinţia Consiliului 
de Miniştri pentru Probleme Doctrinare: Horia H. 
Cosmovici/5 octombrie-21 noiembrie 1940; 

- Subsecretar de Stat, Ministerul Internelor 
pentru Poliţie şi Siguranţă: Alexandru 
Rioşanu/locotenent-colonel; 

- Subsecretar de Stat, Ministerul Finanţelor: 
Constantin  Papanace/14 septembrie 1940-21 
ianuarie 1941; 

- Subsecretar de Stat, Ministerul Finanţelor pentru 
Inventarierea Avuţiilor Naţionale: Ion 
Protopopescu/14 septembrie-24 octombrie 1940; 

- Subsecretar de Stat, Ministerul Apărării 
Naţionale pentru Înzestrarea şi Administraţia 
Armatei: Gheorghe Dobre/general; 

- Subsecretar de Stat, Ministerul Apărării 
Naţionale pentru Armata de Uscat: Constantin 
Pantazi/general; 

- Subsecretar de Stat, Ministerul Apărării 
Naţionale pentru Aer şi Marină: Gheorghe 
Jienescu/comandor/14 septembrie-17 octombrie 
1940; 

- Subsecretar de Stat, Ministerul Apărării 
Naţionale pentru Aer: Gheorghe  Jienescu/ 
comandor/17 octombrie 1940-27 ianuarie 1941; 

- Subsecretar de Stat, Ministerul Apărării 
Naţionale pentru Marină: Gheorghe Em. Koslinski 
/contraamiral/18 octombrie 1940-27 ianuarie 1941; 

- Subsecretar de Stat, Ministerul Agriculturii şi 
Domeniilor pentru Agricultură şi Zootehnie: Petre 

Nemoianu/14 septembrie 1940-21 ianuarie 1941; 
Aurelian Pană/21-27 ianuarie 1941; 

- Subsecretar de Stat, Ministerul Economiei 
Naţionale pentru Petrol şi Exploatări Miniere: Victor 
Dimitriuc; 

- Subsecretar de Stat, Ministerul Economiei 
Naţionale pentru Colonizarea Populaţiei Evacuate: 
Corneliu Georgescu. 

Raportându-se la etapa anterioară (4-14 
septembrie 1940), noul guvern avea, pe lângă 
preşedinte, un vicepreşedinte, 11 miniştri ( în loc de 
13), dar păstra 13 subsecretariate de stat, cele mai 
multe acoperind segmente adaptate criteriilor 
economice, militare, financiare, naţionaliste. 
Totodată, în titulatură regăsim denumirile: 
Propagandă; Probleme doctrinare; Inventarierea 
Avuţiilor Statului; Colonizarea Populaţiei Evacuate; 
Stat Major Economicii. Judeţul Argeş, integrat 
Regiunii IX Piteşti (1940-1950), a fost reprezentat 
guvernamental de: generalul Ion/loan Antonescu 
(preşedinte, Apărare Naţională/titular; Afaceri 
Străine/interimar) şi juristul Mihai A. Antonescu 
(Justiţie/titular; Vicepreşedinte/temporar). Dacă 
apartenenţa generalului este ilustrată prin 
numeroase paragrafe explicitare, asupra contingenţei 
justiţiarului la perimetrul nostru geografic, 
lămuritoare sunt unele detalii. Cu toate că Mihai A. 
Antonescu s-a născut la 18 noiembrie 1904, în 
comuna Nucet (Dâmboviţa), acolo unde inginerul 
silvic, Aurelian N. Antonescu, era şeful ocolului 
Cazaci, familia lor este originară din Piteşti. Tatăl său 
a fost fratele cunoscuţilor intelectuali Emanuel N. 
Antonescu (1870-1949) şi Eftimie N. Antonescu 
(1876-1957), iar Mihai A. Antonescu urmează, în 
reşedinţa Argeşului, Şcoala Primară Nr. 1 de Băieți 
Nicolae Simonide, apoi Liceul Ion C. Brătianu (cursul 
inferior). Transferat la Colegiul Sfântul Sava 
Bucureşti, obţine bacalaureatul (1922), licenţa în 
Drept (1926) şi doctoratul (Ştiinţe Juridice), 
frecventând Universitatea din capitală. Dedicându-se 
avocaturii, este admis în Baroul Ilfov, dobândeşte 
calitatea de profesor al Academiei Comerciale 
Bucureşti, aderă la Partidul Naţional Liberal 
Gheorghe I. Brătianu, iar pentru etapa 1940-1946, 
deşi făceau parte din genealogii diferite, Mihai A. 
Antonescu îl secondează, constant, pe Ion/loan 
Antonescu. Pentru promovarea imaginii sistemului 
clădit de mentorul său, Mihai Antonescu a publicat 
volumele: Deux annes de gouvernement: 6 
septembre 1940 — 6 septembre 1942 (1942); În 
serviciul Ţării. Cuvântări (1942); Mareşalul 
Ion Antonescu. Conducătorul României 
(1043); Legile pentru reforma regimului 

presei şi profesiunii de ziarist (1944). Spre 
sfârşitul războiului, având acordul mareşalului, 
mediază tratative externe cu Aliaţii, demersurile fiind 
tardive. Arestat (Bucureşti, 23 august 1944), 
întemnițat la Moscova, judecat prin Tribunalul 
Poporului din România, împreună cu Ion/loan 
Antonescu şi alţi inculpaţi (7-18 mai 1946), etichetat 
criminal de război, condamnat la moarte, a fost 
executat (1 iunie 1946) şi incinerat ( Crematoriul 
Cenuşa  Bucureşti)!2.  Demnitarii  argeşeni, 
participanţi la guvernarea din 14 septembrie 1940-27 
ianuarie 1941, au elaborat nemijlocit directive 
obligatorii, urmărind, sistematic, aplicarea literei şi 
spiritului acestora. Conotaţii speciale etalau 
prevederile Drcretului-lege nr. 30151, apărut în 
Monitorul Oficial nr. 214 bis, din 14 septembrie 1940, 
privind Reglementarea statului român ca Stat 
Naţional Legionar. Reproducem, fragmentar: ,, 
Articolul 1. Statul român devine Stat Naţional 
Legionar; Articolul 2. Mişcarea legionară este 
singura mişcare recunoscută în noul stat...; 
Articolul 3. Domnul general Ion Antonescu este 
Conducătorul statului legionar şi şeful regimului 
legionar; Articolul 4. Domnul Horia Sima este 
Conducătorul mişcării legionare..."13. Abrogarea 
Decretului-lege nr. 3151 survine după cinci luni, 
datorată motivaţiilor Decretului regal nr. 314, semnat 
de Mihai I (Monitorul Oficial nr. 39, din 15 februarie 
1941). Impact plurivalent (social, economic, religios) 
radiau şi alte decrete-legi, difuzate spre finalul anului 
1940, precum: Înfiinţarea Comisariatului general al 
refugiaților din Nordul Transilvaniei (nr. 3127, 
Monitorul Oficial nr. 215, datat, 16 septembrie 1940); 
Înfiinţarea Comisariatului general al refugiaților din 
Basarabia şi Nordul Bucovinei (nr. 3129, Monitorul 
Oficial nr. 216, apărut la 17 septembrie 1940); 
Înfiinţarea comisarilor de românizare nr. 3361, 
Monitorul Oficial nr. 233, din 5 noiembrie 1940); 
Reprimarea întrunirilor sau manifestaţiunilor care 
urmăresc o acţiune cu caracter de uneltire împotriva 
ordinei sociale existente în stat (nr.3801, Monitorul 
Oficial nr. 267, din 13 noiembrie 1940); Constituirea 
Grupului Etnic German din România (Nr. 3884, 
Monitorul Oficial nr. 275, calendaristic, 21 noiembrie 
1940); Statutul militar al evreilor (nr. 3984 
Monitorul Oficial nr. 287, din 5 decembrie 1940); 
Militarizarea instituţiilor şi întreprinderilor de stat şi 
particulare (nr. 4012, Monitorul Oficial nr. 292, din 
11 decembrie 1940)14. Asemenea reglementări au 
stimulat tentativa preluării controlului administraţiei 
statale exclusiv de către liderii mişcării legionare. 
Activităţile legionare din 21-23 ianuarie 1941, cu 
epicentrul în Bucureşti, erau contracarate, decisiv, 

prin ordinele preşedintelui guvernului, ministrul 
Apărării Naţionale, Ion/loan Antonescu, transmise 
armatei permanente. Printre unităţile militare, 
folosite pentru instaurarea calmului, s-a aflat şi 
Divizia 3 Infanterie Piteşti, special, Regimentul 4 
Argeş, comandat de colonel Aurelian Locusteanu 
(septembrie 1940-septembrie 1944)15. La câteva zile 
după acest eveniment, generalul Ion/Ioan Antonescu 
(mareşal din 22 august 1941), formează al treilea 
guvern, care va coordona treburilor ţării în perioada 
27 ianuarie 1941-23 august 1944. Comparativ cu 
etapele anterioare, noul cabinet era format din 34 de 
înalte funcţii executive: preşedinte, un 
vicepreşedinte, 15 miniştri, temporar, doi miniştri 
secretari de stat, 17 subsecretari de stat (militari 
profesionişti şi tehnocraţi). Dimensionarea reflecta 
vizibil dinamica pregătirii ofensivei spre Est, acţiune 
strategică bazată pe aderarea României la Pactul 
Tripartit (Berlin, 23 noiembrie 1940). Tratatul Axei 
(Germania, Italia, Japonia) se convenise anterior (27 
septembrie 1940)16. 

Componenţa nominală a guvernului invocat mai 
sus (27 ianuarie 1941 — 23 august 1944), a fost 
următoarea: 

- Preşedintele Consiliului de Miniştri: Ion 
Antonescu, mareşal, 22 august 1941; 

- Vicepreşedintele Comitetului de Miniştri: 
Mihai A. Antonescu / 22 iunie 1941-23 august 1944; 

- Ministrul Secretar de Stat: Mihai A. 
Antonescu/ 27 ianuarie-22 iunie 1941; 

- Ministrul Secretar de Stat cu Propaganda: 
Nichifor Crainic/27 ianuarie-1 aprilie 1941; 





- Ministrul Internelor: Dumitru I. 
Popescu/general; 
- Ministrul Afacerilor Străine: Ion 


Antonescu/general/ad-interim/27 ianuarie-30 iunie 
1041; Mihai A. Antonescu/30 iunie 1941-23 august 
1944; 

- Ministrul Finanţelor: Nicolae N. 
Stoenescu/general/27 ianuarie 1941-26 septembrie 
1942; Alexandru Neagu /26 septembrie 1942-4 aprilie 
1944; Gheron Netta/4 aprilie-23 august 1944; 

- Ministrul Justiţiei: Gheorghe P. Docan/27 
ianuarie-15 februarie 1941; Constantin C. 
Stoicescu/15 februarie 1941-8 august 1942; Ion C. 
Marinescu/8 august 1942-23 august 1944; 

- Ministrul Educaţiei Naţionale, Cultelor şi 
Artelor/Instrucţiunii, Educaţiei, Cultelor şi 
Artelor/Culturii Naţionale şi Cultelor: Radu 
Rosetti /general/27 ianuarie-12 noiembrie 1941; Ion 
Antonescu/mareşal/ad-interim/12  noiembrie-5 
decembrie 1941; Ion Petrovici/5 decembrie 1941-23 
august 1944; 

- Ministrul Propagandei Naţionale:Nichifor 
Crainic/1  aprilie-27 mai 19414; Mihai A. 
Antonescu /ad-interim/27 mai-5 decembrie 1941; 
Alexandru Marcu/5 decembrie 1941-23 august 1944; 

- Ministrul Apărării Naţionale: Iosif 
Iacobici/general/27 ianuarie-23 septembrie 1041; 
Ion Antonescu/mareşal/ad-interim/23 septembrie 
1941-23 ianuarie 1942; Constantin 
Pantazi/general/23 ianuarie-23 august 1944; 

- Ministrul Înzestrării Armatei şi Producţiei de 
Război: Gheorghe Dobre/general/17 septembrie 
1942-23 august 1944; 

- Ministrul Agriculturii şi Domeniilor: Ion 
Sichitiu/general/27 ianuarie 1941-26 septembrie 
1042; Aurelian Pană/26 septembrie 1942-5 iulie 
1943; Ion Marian/5 iulie 1943-25 aprilie 1944; Petre 
Nemoianu/25 aprilie-23 august 1944; 

- Ministrul Economiei Naţionale: Gheorghe 
Potopeanu/general/27 ianuarie-27 mai 1941; Ion C. 
Marinescu/27 mai 1941-15 august 1942; Ion N. 
Finţescu/15 august 1942-20 februarie 1943; 
Gheorghe Dobre/general/ad-interim/20 februarie 
1943-23 august 1944; 

- Ministrul Lucrărilor Publice şi 
Comunicaţiilor: Grigore  Georgescu/general/27 
ianuarie-10 iulie 1941; Constantin Buşilă/10 iulie 
1941-7 octombrie 1943; Constantin Al. 
Constantinescu/7 octombrie 1943-23 august 1944; 

- Ministrul Muncii, Sănătăţii, Ocrotirilor 
Sociale: Petre Tomescu; 

- Ministrul  Coordonării Statului Major 
Economic: Nicolae Dragomir/locotenent-colonel/27 
ianuarie-5 aprilie 1941; 

- Subsecretar de Stat, Preşedinţia Consiliului 
de Miniştri pentru Românizare, Colonizare, 
Inventar: Eugen Zwiedineck/general/3  mai-5 
decembrie 1941; Titus Dragoş/5 decembrie 1941-7 
noiembrie 1943; Ovidiu Al. Vlădescu/7 noiembrie 
1943-23 august 1944; 

- Subsecretar de Stat, Ministrul Internelor: Ion 
Şt. Popescu/general/14 februarie 1941-5 ianuarie 
1942; Constantin Z. Vasiliu/5 ianuarie 1942-23 
august 1944; 

- Subsecretar de Stat, Ministerul Internelor 
pentru Administraţie: Petre Strihan/5 ianuarie 1942- 
23 august 1944; 

- Subsecretar de Stat, Ministerul Finanţelor: 
Mircea Vulcănescu; 

- Subsecretar de Stat, Ministerul Educaţiei 
Naţionale, Cultelor şi Artelor: Enric Oteteleşanu/27 
ianuarie-5 decembrie 1941; lon C.Petrescu/5 
decembrie 1941-23 august 1944; 

- Subsecretar de Stat, Ministerul Educaţiei 
Naţionale, Cultelor şi Artelor pentru Culte şi Arte: 
Ion Sandu/6 februarie 1941-23 august 1944; 

- Subsecretar de Stat, Ministerul Educaţiei 
Naţionale, Cultelor şi Artelor pentru Educaţie/Victor 
Iliescu/general/15 februarie 1941-23 august 1944; 

- Subsecretarul de Stat, Ministerul Apărării 
Naţionale pentru Înzestrarea şi Administraţia 
Armatei: Gheorghe Dobre/general/27 ianuarie 1941- 
17 septembrie 1942; 





lon Antonescu 





- Subsecretar de Stat, Ministerul Apărării 
Naţionale pentru Armata de Uscat: Constantin 
Pantazi/general; 
- Subsecretar de Stat, Ministerul Apărării 
Naţionale pentru Aer: Gheorghe 
Jienescu/comandor; 
- Subsecretar de Stat, Ministerul Apărării 
Naţionale pentru Marină: Gheorghe Em. 
Koslinski/contraamiral/27 ianuarie-5 aprilie 1941; 
Nicolae  Păiş/contraamiral/5 aprilie 1941-20 
februarie 1943; Nicolae Şova/general/20 februarie 
1943-23 august 1944; 

- Subsecretar de Stat, Ministerul Agriculturii şi 
Domeniilor: Aurelian Pană/27 ianuarie 1941-26 
septembrie 1942; 

- Subsecretar de Stat, Ministreul Economiei 
Naţionale pentru Petrol şi Exploatări Miniere: Victor 

Dimitriuc/27 ianuarie-27 mai 1941; 

- Subsecretar de Stat, Ministerul Economiei 
Naţionale pentru Industrie, Comerţ, Mine: Stavri 
Ghiolu/1 septembrie 1942-23 august 1944; 

- Subsecretar de Stat, ministerul Economiei 
Naţionale pentru Colonizarea Populaţiei 
Evacuate/pentru Românizare, Colonizare, Inventar: 
Eugen Zwiedineck/general/27 ianuarie-3 mai 1941; 

- Subsecretar de Stat, Ministerul Economiei 
Naţionale pentru Aprovizionare/pentru 
Aprovizionarea Armatei şi Populaţiei Civile: Toma P. 
Ghiţescu/5  aprilie-27 mai 1941; Constantin 
Constantin/general/20 noiembrie 1941-15 iulie 1943; 
Ion Arbore/general/15 iulie 1943-23 august 1944; 

- Subsecretar de Stat, Ministerul Muncii, 
Sănătăţii,  Ocrotirilor Sociale: Constantin G. 
Voiculescu/general/27 ianuarie-10 iulie 1941; 
Constantin Dănulescu/10 iulie 1941-5 iulie 1943; Ion 
D. Enescu/5 iulie 1943-23 august 194417. 

Dintre cele 64 de nume perindate la conducerea 
ministerelor, patru aveau sorgintea zonei Argeş- 
Muscel: Ion/loan Antomescu, Mihai A. Antonescu, 
Ion C. Petrescu, Ion D. Enescu. Noutate reprezenta, 
aşadar, integrarea profesorului universitar dr. Ion C. 
Petrescu în echipa coordonatoare de la Ministerul 
Educaţiei Naţionale, Cultelor şi Artelor. Instituţia 
centrală este cunoscută pe timpul guvernului 
prezentat inclusiv prin firmamentul Ministerul 
Instrucțiunii, Educaţiei, Cultelor şi Artelor (15 
februarie 1941-1 iunie 1941); Ministerul Culturii 
Naţionale şi Cultelor (1 iunie 1941-23 august 1944). 
Personalitatea la care ne referim a îndeplinit funcţia 
ministerială (subsecretar de Stat) pentru etapa 5 
decembrie 1941-23 august 1944, preluând atribuţiile 
lui Enric Oteteleşanu (27 ianuarie-5 decembrie 1941), 
titularul portofoliului devenind cunoscutul filosof 
Ion Petrovici ( 5 decembrie 1941- 23 august 1944). 
Reţinem faptul că acest minister a fost condus, 
inițial, de militari: generalul Radu Rosetti (27 
ianuarie-12 noiembrie 1941); mareşalul Ion 
Antonescu/ad-interim (12 noiembrie — 5 decembrie 
1941). Spre informare enciclopedică, Ion C. Petrescu 
s-a născut la 26 ianuarie 1892, în localitatea 
musceleană Valea Popii (actuala comună Mihăeşti), 
domiciliul tradiţional fiind, totuşi, la Rădeşti, sat al 
Comunei Stâlpeni. După absolvirea Şcolii Normale 
Carol I Câmpulung (1912), este rapartizat învăţător la 
Mihăeşti (1912-1916), apoi finalizează, în Bucureşti, 
succesiv: Facultatea de Litere şi Filosofie (1922); 
Facultatea de Drept (1923). Obține titlul doctoral 
(1924), specializarea pedagogie socială, precum şi 
calitatea de profesor universitar (1939), parcurgând 
treptele formative la catedre ale învățământului 

superior din Capitală (1924-1939), completate prin 
stagii externe (Franţa, Germania). Bibliografia 
selectivă a domeniului ne recomandă principalele 
sale lucrări: Şcoala activă (1926); Principiile de 
bază ale pedagogiei lui Pestalozzi (1929); 
Scoala şi viaţa (1030); Muzeul şcoalei şi al 
satului (1036);  Herbart în pedagogia 
românească (1941). Adăugăm colaborarea la 
periodicele Atheneum şi Revista generală, 
traducerile din literatura occidentală, promovarea 
externă a imaginii Şcolii pedagogice de la 
Bucureşti 18. Implicarea lui Ion C. Petrescu în 
realizarea programului oferit naţiunii prin noul 
guvern al mareşalului Ion/loan Antonescu (27 
ianuarie 1941-23 august 1944), s-a datorat 
conlucrării preliminare cu Ion Petrovici (1882-1972), 
intelectual notoriu, filosof, scriitor, militant social, 
având orientare politică liberală, adus la cârma 
Ministerului Educaţiei pentru etapa amintită. 
Importanţa acordată acestui portofoliu rezulta, 
principial, din existenţa celor trei subsecretari de 
stat, alături de Ion C. Petrescu aflându-se: Ion Sandu 
(Culte şi Arte) şi Victor Iliescu (Educaţie). După 23 
august 1044, vor fi privaţi, temporar, de libertate. 
Pentru o vreme (1982-1989), la Rădeşti (Argeş), a 
existat un punct muzeal consacrat personalităţii 
universitarului Ion C. Petrescu, decedat în Bucureşti 
(1967). Astăzi, Grupul Şcolar Stâlpeni (Argeş) îi 
poartă numele, iar opera lui s-a reeditat parţiali9. 
Demnitarii originari din Argeş- Muscel, în 
calitatea lor de membri ai ultimului guvern 
antonescian, nominalizați mai sus, rămân, 
istoriografic, solidari cu evenimentele şi actele 
decizionale suprapuse etapei 27 ianuarie 1941-23 
august 1944, cele esenţiale fiind coroborate 
Războiului Sfânt. Dintre acestea, un loc aparte ocupă 
hotărârea declanşării operaţiunilor militare spre Est 
(duminică, 22 iunie 1941), ori acceptul continuării 
campaniei peste Nistru. Anterior, semnificative 
deveneau prevederile decretelor-legi, emanate 
departamental, autentificate prin semnătura 
conducătorului statului, lon/loan Antonescu, 
aplicate autoritar, privind: Mobilizarea agricolă (nr. 
624, Monitorul Oficial nr. 61, din 13 martie 1941); 
Trecerea proprietăţilor urbane evreieşti în 
patrimoniul statului şi pentru oprirea evreilor de a 
dobândi proprietăţi imobiliare urbane sau anumite 
drepturi reale asupra acestor imobile (nr. 842, 
Monitorul Oficial nr. 74, din 28 martie 1941); 
Trecerea în patrimoniul statului a bunurilor fostei 
Mişcări Legionare (nr. 853, Monitorul Oficial nr. 75, 
din 29 martie 1941); Exercitarea pedepsei cu 
internarea într-un lagăr de muncă (nr. 935, 

Monitorul Oficial nr. 81 din 4 aprilie 1941); 
Înfiinţarea Centrului Naţional de Românizare (nr. 
1216, Monitorul Oficial nr.94, din 3 mai 1941); 
Evacuarea şi dispersarea unor industrii (nr. 1177, 
Monitorul Oficial nr. 139, din 17 iunie 1944)20. 

Un rol persuasiv în exercitarea guvernării 
prezidate de Ion/loan Antonescu (4 septembrie 
1940-23 august 1944), a revenit prefecţilor şi 
primarilor urbani, numiţi prin voinţa forurilor 
centrale. Arhivistic, reprezentanţii conducătorului 
statului în judeţul tradiţional Argeş au fost: colonel 
Alexandru  Bera (mandatat, 10 iulie 1940, 
reconfirmat până la 20 septembrie 1940); Mihail 
Georgescu (20 septembrie 1940-28 ianuarie 1941); 
colonel Ioan C. Zărnescu (28-30 ianuarie 1941); 
colonel Traian Cerchez (30 ianuarie 1941-15 
noiembrie 1941); Constantin Popescu (15 noiembrie 
1941-28 februarie 1944); locotenent-colonel (în 
rezervă) Emil Poruţiu (28 februarie 1944-6 
octombrie 1944). Pentru Muscel, nominalizăm: 
colonel Alexandru Ioan (mandatat, 6 iulie 1940, 
reconfirmat până la 20 septembrie 1940); Paul 
Gălăşanu (20 septembrie 1940-23 ianuarie 1941); 
colonel Dumitru Voinescu (23 ianuarie 1941-25 
februarie 1942); general (în rezervă) Teodor Nicolau 
(25 februarie 1942-6 octombrie 1944)21. 

În ceea ce priveşte primarii oraşelor Câmpulung, 
Curtea de Argeş, Piteşti (1940-1944), majoritatea 
acestora proveneau dintre ofiţerii activi, ori militanţii 
civili, susţinători fervenţi ai politicii naţionaliste. Aşa 
au fost pentru Piteşti: maior Gheorghe Roşulescu; 
colonel Alexandru Ioan (anterior prefect de Muscel); 
locotenent-colonel Dan Constantinescu; locotenent- 
colonel (în rezervă) Emil Poruţiu (ulterior, prefect de 
Argeş)22. La Câmpulung, primari cunoscuţi ai etapei 
rămân: colonel Grigore Grecescu; avocat Anton 
Negulici; profesorul Ion G. Marinescu?3. Persoane 
importante au condus, totodată, oraşul Curtea de 
Argeş. 

Retrospectiv, guvernarea lon/loan Antonescu, 
intermediată prin cele trei cabinete (4-14 septembrie 
1940; 14 septembrie 1940-27 ianuarie 1941; 27 
ianuarie 1941-23 august 1944), a folosit 10-13 
ministere concentrice, aproximativ 120 de demnitari 
(preşedinte, vicepreşedinte, miniştri, subsecretari de 
stat), numeroşi funcţionari superiori, prefecţi, 
primari, alţi responsabili departamentali, ori cu 
misiuni speciale. Câteva nume, interferate istoriei 
acelor timpuri, au provenit, aşadar, din Argeş- 
Muscel: Ion/loan Antonescu; Mihai A. Antonescu, 
Ion D. Enescu; Ion C. Petrescu. Nominalizarea 
aferentă vârfului de putere se poate reconfigura prin 
aprofundarea cercetărilor viitoare. 

Evoluţii ale învăţământului piteştean 
de la domniile pământene 

regarding social, political, economic realities of Piteşti in the 19th Century. The present research focuses on 
teaching strategies, evolution of schools and national laws concerning this important aspect of daily life, as 
well as the participation of the local communities in the development of Pitești public education. 

„Perioada de adânci prefaceri, etapa cuprinsă între 
1821 şi 1848, când a avut loc în Principate şi cea 
dintâi modernizare a veacului, s-a reflectat pe plan 
cultural şi artistic în profunde mutații. În cursul 
câtorva decenii, schimbările înregistrate au fost 
multiforme, contribuind la progresul societăţii în 
ansamblul ei”, se subliniază în Tratatul de Istoria 
românilor realizat în cadrul Academiei Române. „În 
trecerea de la Vechiul Regim la o societate modernă, 
instrucţiunea publică a ocupat o poziţie 
importantă”2, învăţătura fiind „un instrument al 
mutaţiilor”3 din societate. Educaţia modernă în 
limba română a început cu Şcoala de la Sf. Sava, 
înfiinţată în 1818, care a fost prima pepinieră pentru 


— 14 


dascălii care vor întemeia învățământul românesc 
public. Însuşi Nicolae Simonide4, primul dascăl al 
Şcolii începătoare din Piteşti din 1833, a fost discipol 
al lui Gheorghe Lazăr5. Eforia şcolilor? din "Ţara 
Românească, din care făceau parte mari boieri 
iubitori de cultură, între care Constantin Bălăceanu7, 
Iordache Golescu8, Grigore Ghica”, hotărâse încă de 
la 10 decembrie 1817 înfiinţarea unei şcoli româneşti 
în chiliile mănăstirii Sf. Gheorghe cel Nou. Totodată, 
în aceeaşi  anafora  boierii-efori supuneau 
domnitorului loan Caragea propunerea de a se 
institui învăţători români în toate oraşele mari din 
cele 12 judeţe ale Ţării Româneşti, deci şi în Piteşti. 
După o serie de pregătiri, școala îşi începe activitatea 


Restituiri Pitești nr. 4/2016 


în august 1818 în localul mănăstirii Sf. Sava din 
Bucureşti, inaugurarea fiind marcată de lansarea de 
către Gheorghe Lazăr a celebrei „Înştiinţări”. 
Ardeleanului născut în Avrig-Gheorghe Lazăr- i s-a 
încredinţat conducerea acestei instituţii, după ce a 
fost testat de marii boierilO asupra cunoştinţelor 
inginereşti pe care le poseda. „Înştiinţarea” a fost 
redactată de Gheorghe Lazăr şi este unul dintre 
documentele programatice pentru învățământul 
românesc din toate timpurile, esenţa mesajului 
adresat de Lazăr contemporanilor săi fiind actuală şi 
astăzi: „Patrii(i) nu-i poate fi totuna măcar ce fealiu 
de creştere vor primi mădulările următoare; (...) 
binele cel de obşte, precum şi cel privat, stau cu 
creaşterea tinerimei următoare într-o analoghie prea 
strâns legată”l. 

Iniţial, Şcoala de la Sf. Sava, ca şi Şcoala de la Iaşi, 
întemeiată de Gheorghe Asachi în 1814, avea un scop 
practic, şi anume înfiinţarea unor şcoli superioare 
pentru pregătirea inginerilor hotarnici, pentru a se 
diminua încălcările de hotar între proprietari şi 
procesele de hotărnicie care urmau. Şcoala de la Sf. 
Sava va depăşi acest scop iniţial, devenind „un centru 
de cultură şi ideologie naţională, cu adânci 
semnificaţii în mişcarea de redeşteptare naţională a 
românilor în secolul al XIX-lea”12, secolul clădirii 
statului român modern. Astfel, Şcoala de la Sf. Sava 
era organizată pe patru trepte („tagme”) de 
învăţătură. În prima tagmă se predau cunoştinţe 
elementare de scris şi citit, elemente de religie, de 
gramatică şi aritmetică. În tagma a doua, de nivel 
gimnazial, se predau: gramatică, poetică, cu 
mitologia, geografia globului pământesc, retorica şi 
„Istoria neamului cu a Patriei dimpreună”. În cea de 
a treia tagmă, se predau discipline de nivel mai înalt, 
precum matematici superioare, geografia, „gheodezia 
sau iniţierea câmpului, cu  lIconomia şi 
Arhitectura”13. Ultima treaptă era destinată 
desăvârşirii studiilor tehnice pentru pregătirea 
inginerilor, a juriştilor şi a profesorilor. Astfel, „o 
importantă parte din activitatea şcolară a colectivului 
de profesori de la Sf. Sava a fost destinată pregătirii 
dascălilor şcolilor din judeţe, prin cursurile speciale 
organizate în timpul vacanţelor, o bună parte a celor 
din urmă recrutându-se din rândul celor mai buni 
şcolari ai Colegiului”14. Din 1831, „erau recomandaţi 
pentru şcolile judeţene D. Jianu, I. Gherasim, N. 
Simonide ş.a.”15. Rolul lui Gheorghe Lazăr în 
întemeierea şcolii de la Sf. Sava a fost foarte 
important şi este recunoscut de toţi exegeţii acestei 
perioade din istoria românilorI6. Astfel, „fără 
Gheorghe Lazăr, fără spiritul său mesianic, fără 
erudiţia şi „luminile” sale, o astfel de instituţie s-ar fi 

creat mai târziu”17. Totuşi, activitatea lui Gheorghe 
Lazăr s-a implantat pe un teren pregătit anterior de o 
adevărată mişcare pentru şcoală şi cultură în limba 
naţională de la începutul secolului al XIX-lea în care 
se regăseau boierii-efori, tinerii studioşi, clericii şi 
mirenii doritori să înveţe carte în graiul strămoşesc, 
nu numai în Academiile de limbă greacă de la Iaşi şi 
Bucureşti, la care se adaugă traducerile de cărţi 
religioase şi laice în limba română. Pentru 
întemeierea Şcolii superioare de la Sf. Sava a trebuit 
să se depăşească o anumită barieră psihologică, o 
anumită mentalitate a epocii care considera limba 
română „inferioară”, incapabilă să redea concepte 
înalt filosofice sau ştiinţifice. Reabilitarea limbii 
române ca limbă de predare în învăţământul superior 
s-a făcut prin apelul la istorie, la originea nobilă a 
poporului român, ca descendent al romanilor, dar şi 
la ideologia naţională care domină secolul al XIX-lea, 
anume dreptul fiecărei naţii de a se instrui în propria 
limbă, pe toate treptele de învăţământ, dar şi prin 
curajul şi dăruirea unor oameni de şcoală precum Gh. 
Lazăr, 1. Heliade Rădulescu, Eufrosin Poteca19, 
Petrache Poenaru20 ş.a. Dacă primul pas spre 
impunerea limbii române ca limbă de predare în 
învăţământul superior românesc a fost făcut prin 
înfiinţarea Şcolilor de la Iaşi (în 1814) şi Bucureşti 
(Şcoala de la Sf. Sava din 1818), un alt mare pas a fost 
făcut în timpul domniei lui Alexandru Ioan Cuza, 
prin decretarea trecerii la alfabetul latin, de la 
scrierea limbii române cu ajutorul chirilicelor. 
Marele nostru istoric, Nicolae Iorga, cu prilejul 
implinirii a 100 de ani de la deschiderea Şcolii de la 
Sf. Sava, sublinia locul pe care Gheorghe Lazăr şi 
colaboratorii săi trebuie să-l ocupe în conştiinţa 
românilor, şi îndeosebi a tinerilor. Nicolae Iorga 
afirma: „Trebuie să ne gândim la Gheorghe Lazăr din 
Avrig” (...) şi „ucenicii” săi „pentru exemplul cel mare 
ce-l dau unei societăţi ca a noastră, în care cu mult cei 
mai mulţi aleargă după înaintare răpede, după 
cucerirea de cinste fără osteneală, după grămădirea 
de bani prin orice mijloace, începând, dacă se poate, 
cu cele mai uşoare, acest profesor fără arginţi, 
încălzindu-şi şcoala cu lemne de cerşit şi aceşti copii, 
aceşti tineri cari ştiau bine că de pe urma unei 
învățături grele nu pot avea alt folos, deocamdată, 
decât batjocura trufaşă a celor ce urmau la greci, iar, 
pe urmă, o înălţare a sufletului, pe care puţini încă 
erau în stare să o înțeleagă. Asemenea vremuri 
trebuie reînnoite dacă voim să nu atârnăm în 
hotărârea viitorului, pe care ni-l visăm aşa de mare, 
decât de noi înşine”21. Se observă că deşi ne 
apropiem de sărbătorirea a 200 de ani de la 
deschiderea Şcolii de la Sf. Sava, problemele 

societăţii româneşti şi ale şcolii, în special, au rămas 
aproape aceleaşi. În toate epocile însă, cu toate 
greutăţile specifice cu care se confruntă societatea la 
un moment dat, este recunoscut rolul educaţiei atât 
în evoluţia unui popor, cât şi a unui individ. Astfel, 
educaţia a fost o permanenţă a culturii româneşti în 
epoca modernă şi dacă poporul nostru îşi are astăzi 
locul său în cultura europeană şi universală, acest loc 
se datorează şi sufletului revărsat de generaţii şi 
generaţii de dascăli asupra celor încredinţaţi spre 
instruire, pentru ca seminţele învăţăturii să aibă seva 
din care să rodească. 

În ceea ce priveşte învăţământul din Principate, 
acesta a suferit mutații deosebite după 182222, dar 
mai ales după Tratatul de la Adrianopol23, care a dat 
un nou impuls de dezvoltare societăţii româneşti în 
ansamblul său, înlăturând împovărătorul monopol 
comercial otoman. Societatea românească, mai întâi 
la nivelul elitelor intelectuale, multe dintre acestea 
formate la universităţile europene, sub imboldul 
principiilor iluministe şi ale revoluţiei franceze, dar 
mai apoi şi în rândul oamenilor obişnuiţi, a început 
să valorizeze ştiinţa de carte, învăţământul în 
ansamblul său. Petrache Poenaru, unul dintre primii 
bursieri ai statului la studii în străinătate şi profesor 
la Şcoala de la Sf. Sava24 declara: „Educaţia este 
prima mare nevoie a unui popor; ea este baza şi 
garanţia oricărei instituţii publice”25. Domnul unirii, 
Alexandru loan Cuza, este cel care va face din 


educaţie o normă a întregii societăţi, legiferând în 
1864 fundamentala lege a instrucţiunii prin care 
introducea obligativitatea învăţământului primar. 
Până la generalizarea învăţământului, cel mai 
important progres realizat la nivelul învăţământului 
a fost „biruinţa pe care a avut-o limba română ca 
limbă de predare”26, în raport cu limba greacă, dar şi 
cu limba franceză, pentru toate treptele de 
învăţătură, inclusiv pentru învăţământul superior, 
biruinţă dovedită prin înfiinţarrea Şcolilor de la Iaşi, 
în 1814 şi a celei de la Sf. Sava, în 1818, prin stăruința 
boierilor efori, printre care se găsea şi un argeşean — 
Iordache Golescu — dar mai ales prin dăruirea 
ardeleanului Gherghe Lazăr27, identificat cu 
începutul învăţământului românesc superior. Şcoala 
de la Sfântul Sava a pregătit profesorii etapei 
următore, unul dintre foştii elevi ai acesteia fiind 
Nicolae Simonide. Merită amintită, în acest context 
de deşteptare a interesului societăţii pentru şcoală, 
reluarea activităţii şcolii de la Goleşti, de lângă 
Piteşti, subvenţionată de Dinicu Golescu, avându-l ca 
profesor pe Aaron Florian28. Deşi a existat intenţia 
domnitorului Grigore al IV-lea Ghica (1822-1828), 
fost efor al şcolilor din Ţara Românească, de a 
întemeia şcoli „pe la toate oraşele”, desemnându-se 
câte un grămătic ca să înveţe carte românească”29, 
din păcate, bazele unei şcoli începătoare, susţinute de 
stat vor fi puse în Piteşti abia după adoptarea 
Regulamentului Organic al "Ţării Româneşti, la 5 





. 


N 
DEP ai 





„> 
/ 


Cp 


DIVISIA 





ULTELOR 
INSTRUCŢIUNEI PUBLICE 
Zap/doza” 


i , 
/ Ap / . > 
Am / J Ic Luna beretae a 4/4 





PRIMARIA CO 
REGIST 


2L-JUl 
SI ARCH 









We 29; 








— 16 


Restituiri Pitești nr. 4/2016 


februarie 183330. În Piteşti, funcționau două şcoli 
încă din secolul al XVIII-lea: una pe lângă Biserica 
domnească Sf. Gheorghe şi alta pe lângă Schitul 
Buliga. Aici se pregăteau copiştii de manuscrise laice 
şi religioase. Aceste şcoli s-au păstrat şi după 1821 
până în ajunul aplicării Regulamentului Organic (1 
iulie 1831 în Ţara Românească). Numărul ştiutorilor 
de carte era însă mic raportat la nevoile economice 
ale oraşului. O parte dintre locuitorii oraşului, aşa 
cum au dovedit-o cercetătorii care s-au aplecat 
asupra istoriei Piteştiului, îşi trimiteau copii să 
studieze în alte localităţi. Bineînţeles, studiul în alte 
oraşe era destul de costisitor şi, de aceea, doar cei mai 
avuţi şi-l permiteau pentru odraslele lor3l. 

La baza organizării moderne a învățământului 
românesc, într-o primă etapă, până la jumătatea 
secolului al XIX-lea, au stat prevederile 
Regulamentului Organic. „Dar dacă limba română s- 
a afirmat cu întâietate în timpul domniilor 
pământene, procesul de dezvoltare a învăţământului 
şi mai ales de modernizare s-a afirmat cu vigoare în 
perioada Regulamentului Organic”, se precizează de 
către istoricul Dan Berindei32, un exeget al epocii 
moderne. „Războaiele şi epidemiile au stânjenit 
iniţial această activitate dar, începând cu 1831, s-a 
asistat la o evidentă revigorare”33. Astfel, Eforia 
Şcoalelor, instituţia superioară care se ocupa de 
coordonarea învăţământului, a întocmit 
„Regulamentul şcoalelor publice din Prinţipatul Ţării 
Româneşti”, adoptat de Adunarea Obştească în 
martie 1833. Această lege „a stat la baza organizării 
învăţământului din Ţara Românească în deceniile 
următoare”34. În preambulul acestui regulament se 
susținea că „buna creştere este cea mai dintâi 
trebuinţă a unui neam” şi se sublinia că educarea 
copiilor „este un meşteşug foarte mare, întemeiat pe 
reguli şi deprinderi cu toate meşteşugurile”35. 
Regulamentul prevedea înfiinţarea unei şcoli 
începătoare cu o durată de trei ani în toate oraşele 
care erau reşedinţe de judeţ. De asemenea, s-a 
prevăzut organizarea instrucţiunii publice în patru 
cicluri, şcoli medii fiind prevăzute doar în capitalele 
celor două ţări. Un rol aparte era acordat istoriei şi cu 
precădere istoriei „rumâneşti”. De asemenea, 
Regulamentul stabilea prioritatea pe care şcoala 
publică urma să o aibă în comparaţie cu şcoala 
privată, numai statul fiind în măsură să se ocupe în 
mod sistematic de formarea profesională şi 
pedagogică a corpului didactic”36. 

Un fenomen interesant, cu repercusiuni nu numai 
asupra dezvoltării învăţământului, dar asupra 
evoluţiei societăţii româneşti în ansamblul ei, a fost 
efectuarea studiilor în străinătate de către unii tineri 

români din Principate37, fie pe cheltuiala părinţilor, 
fie ca bursieri ai statului. Conform studiilor 
întreprinse de istoricul Dan Berindei, se apreciază că 
„în preajma Revoluţiei de la 1848 se găseau numai la 
Paris, unde au înfiinţat şi Societatea studenților 
români, în jur de o sută de tineri”38, printre care şi 
fraţii Ioan şi Dimitrie C. Brătianu39. Trecând la 
transpunerea în practică a prevederilor 
Regulamentului Organic al Ţării Româneşti referitor 
la învăţământ, la 26 noiembrie 1831, conducerea 
oraşului Piteşti anunţă în scris Eforia Şcoalelor că s-a 
găsit spaţiu pentru „şcoala naţională” ce urma să 
funcţioneze în chiliile schitului Buliga, unde şi mai 
înainte a fost aici „şcoală spre învăţătura copiilor de 
pomană”40. Decizia de înfiinţare a Şcolii începătoare 
sau naţionale s-a adoptat la Piteşti în martie 1832. 
Prima şcoală publică românească trebuia să 
funcţioneze într-un local al Episcopiei Argeşului, 
aflat pe Uliţa boierească (actualul bulevard I.C. 
Brătianu, n.n.). Şcoala a fost dotată cu mobilierul 
confecţionat prin contribuţia orăşenilor şi cu 
mobilierul adus de la şcoala din Goleşti, care nu mai 
funcţiona. Deschiderea festivă s-a făcut duminică 5 
februarie 1833 de către profesorul Nicolae 
Simonide1, câmpulungean de origine, care fusese 
elev al lui Gheorghe Lazăr la Şcoala Sf. Sava din 
Bucureşti. Numărul elevilor acestei şcoli a crescut 
continuu, ceea ce atestă deschiderea către 
binefacerile învăţăturii din partea locuitorilor 
Piteştiului, receptivitatea faţă de foloasele ştiinţei de 
carte. Astfel, la 5 februarie 1833 erau 50 de elevi, la 4 
octombrie 1833 numărul se triplase, ajungând la 
17042. Această şcoală naţională va deveni o pepinieră 
pentru pregătirea învăţătorilor de la sate. De aceea, 
între 1837-1841 se construieşte un local propriu 
pentru această şcoală care a funcţionat până în 1908. 
Până în 1846, Şcoala publică din Piteşti, căreia i se 
spunea şi „Şcoala normală”, a funcţionat cu un singur 
profesor pentru toate cele trei clase. Din 1846, a 
funcţionat cu două posturi până la 1 noiembrie 1848, 
când, din dispoziţia Eforiei Şcoalelor, a fost închisă, 
pentru a fi pedepsiţi astfel profesorii care 
participaseră la revoluţia din 184843. Începând cu 
1838, în Piteşti funcţionează şi o serie de şcoli 
particulare, întreţinute de biserici, altele funcţionând 
în diferite case, fiind susţinute de comunităţile etnice 
şi religioase care existau în Piteşti. Şcolile erau fie de 
băieţi, fie de fete, cu plată. Şcoala publică (primară) 
din Piteşti nu s-a mai deschis după 1 noiembrie 1848. 
În 1851, mai mulţi locuitori din oraş au cerut 
domnitorului redeschiderea şcolii „ce din pricina 
evenimentelor revoluţionare stă închisă, cu mare 
pagubă a tinerimii”44. Stăruinţele locuitorilor 

oraşului Piteşti nu au fost zadarnice şi la 23 
octombrie 1851 şcoala şi-a reluat activitatea cu un 
număr de 202 elevi în 3 clase, urmând ca din anul 
1852 să aibă clasa a IV-a, precum şi cel de-al treilea 
post. Cel de-al patrulea post se va înfiinţa între anii 
1864-186545. 

Secolul al XIX-lea îşi păstrează prejudecățile 
referitoare la instrucţia şcolară a fetelor, prejudecăţi 
care înving în lupta cu ideile noi referitoare la 
egalitatea celor două sexe la învăţătură. Astfel, în 
octombrie 1851, când s-a redeschis şcoala primară de 
băieţi, s-au înscris şi 32 de fete. Eforia Şcoalelor, însă, 
prin Ordinul 381 din 27 februarie 1852, a cerut 
directorului şcolii să nu mai primească fete şi „pe cele 
existente să le depărteze”. Argumentele pentru o 
asemenea decizie au fost: „... este împotriva bunei 
rânduieli ca sexul femeiesc ... să fie împreună cu 
partea bărbătească”46. Totuşi, peste câţiva ani, la 15 
septembrie 1860 s-a deschis şi prima şcoală primară 
de fete din Piteşti, cu un număr de 55 de eleve, 
împărţite în clasele 1 şi a II-a. Înfiinţată de către 
Aşezămintele Brâncoveneşti, Şcoala primară de fete a 
funcţionat până în anul 1864 în case închiriate, 
pentru ca apoi din noiembrie 1864 să se mute în 
încăperile schitului Buliga, în centrul oraşului, în 
locurile pe care se află astăzi parcul „1907” şi „Muzeul 
Judeţean Argeş”47. 


Note: 

IDan Berindei, Dezvoltarea culturală în perioada 
1821-1848, în Istoria românilor, vol. VII, Tom |, 
Constituirea României moderne (1821-1878), Editura 
Enciclopedică, Bucureşti, 2003, p. 329. 

2Idem, Cultura naţională română modernă, Editura 
Eminescu, 1986, p. 38. 

3Ibidem. 

A4Nicolae Simonide (1804-1886) a inaugurat cursurile 
Şcolii naţionale din Piteşti la 5 februarie 1833 cu 50 de 
şcolari, şcoala numindu-se şi „Şcoală domnească”, apud 
Dinu M. Ion, Figuri de dascăli argeşeni, Complexul 
muzeal Goleşti, 1991, pp -9-11. 

SGheorghe Lazăr s-a născut la Avrig în 1782, într-o 
familia ţărănească şi s-a stins tot în satul natal, în 1823, 
suferind de aceeaşi boală care-l secerase timpuriu şi pe 
Nicolae Bălcescu, tuberculoza. A studiat la Cluj şi Viena, 
înrolându-se în armată în 1809, în răstimpul războiului 
cu Napoleon. Şi-a luat doctoratul în teologie la Viena şi a 
fost numit arhidiacon al Mitropoliei ortodoxe din Sibiu. 
Din cauza eşecului alegerii în scaunul episcopal şi al 
conflictului cu episcopal Vasile Moga, va părăsi Sibiul şi 
va veni la Braşov ca preceptor al copiilor familiei boiereşti 
muntene Bărcănescu. Acest boier, înrudit cu unul din 
efori, C. Bălăceanu, îl va ajuta să ajungă la Bucureşti în 
1816. În 1818, datorită competenţelor sale intelectuale, va 

fi propus să conducă nou înfiinţata Şcoală românească de 
la Sf. Sava, apud Nicolae Isar, Sub semnul “Luminilor” 
Figuri din epoca de la 1821, Colecţia de Studii şi eseuri, 
Paideia, Bucureşti, 2006, p.81. 

Eforia Şcolilor era istituţia centrală de conducere a 
învăţământului, rolul său fiind asemănător cu cel al unui 
minister din epoca noastră. 

7Constantin Bălăceanu provine dintr-o mare şi veche 
familie boierească, iubitoare de cultură, fiind singurul 
căruia Gheorghe Lazăr i se adresa cu apelativul “Măria- 
Ta”. 

Slordache (Gheorghe) Golescu este frate cu Constantin 
(Dinicu) Golescu, tatăl celor patru fraţi Goleşti care se vor 
afirma în timpul revoluţiei paşoptiste. Fratele său, Dinicu 
Golescu este cel care înfiinţează în 1826 la Goleşti prima 
şcoală sătească, deschisă tuturor iubitorilor de carte, fără 
deosebire de rang social. Acelaşi Dinicu Golescu, după 
călătoria întreprinsă în ţări din Apusul Europei, lasă 
posterităţii primul memorial de călătorie din cultura 
noastră: “Însemnare a călătoriei mele”, în care îşi exprimă 
uimirea în faţa ştiinţei de carte de care dau dovadă ţăranii 
din unele state apusene, precum Elveţia, ţărani care 
citeau gazete la începutul secolului al XIX-lea! 

9Grigore Ghica va deveni domn în 1822-1828 şi îşi va 
propune înfiinţarea a 2.000 de şcoli săteşti în limba 
română. Va reuşi să înfiinţeze doar 217. 

10C. Bălăceanu l-a pus pe Gheorghe Lazăr să-i măsoare 
moşia sa, măsurată deja de un inginer neamţ. 

11Gheorghe Lazăr, “Înştiinţare”, apud Nicolae Isar, Sub 
semnul “Luminilo”..., p.83. 

12Nicolae Isar, Cultură naţională şi spirit european. 
De la Şcoala lui Gh. Lazăr la Universitatea din Bucureşti 
(1818-1864), Editura Universităţii din Bucureşti, 2004, p. 
15-16. 

13Ibidem, p. 15. 

14Jbidem, p. 88. 

15Ibidem. 

161dem, Sub semnul „Luminilor”. Figuri din epoca de 
la 1821, Editura Paideia, Bucureşti, 2006, p. 81-95. 

171dem, Cultură naţională ..., p. 15. 

181on Heliade Rădulescu a condus Şcoala de la Sf. 
Sava între 1822-1825. 

19Eufrosin Poteca (1786-1856) a fost profesor de 
filosofie la Sf. Sava, continuator al operei lui Gh. Lazăr, 
fiind considerat „un Socrate al românilor”, apud Nicolae 
Isar, Cultură naţională...,p.256. 

20petrache Poenaru (1799-1875) a fost unul din primii 
bursieri ai statului în străinătate, director al Şcolii de la Sf. 
Sava (1832-1848). 

2INicolae Isar, Cultură naţională..., p. 257. 

22În 1822 au fost restabilite domniile pământene prin 
domnia lui Ioniţă Sandu Sturdza în Moldova şi Grigorie 
Dimitrie Ghica în Ţara Românească. 

23Tratatul de la Adrianopol s-a încheiat la 2/14 
septembrie 1829 punând capăt războiului ruso-ture din 
anii 1828-1829. A prevăzut încorporarea unor teritorii în 
Imperiul rus (ţărmul caucazian al Mării Negre, precum şi 
gurile Dunării, până la vărsarea Prutului, cu braţul Sf. 

Gheorghe), dar a adus schimbări importante şi în 
organizarea Principatelor prin Actul osăbit pentru 
prințipaturile Moldova şi Ţara Românească, apud 
Nicolae Isar, Istoria modernă a românilor...,p.79. 

24Şcoala de la Sf. Sava a fost întemeiată în 1818 ca 
prima instituţie de învăţământ superior în limba română. 

25Apud Dan Berindei, Dezvoltarea culturală în 
perioada 1821-1848, în Istoria românilor, vol. VII,Tom |, 
Constituirea României moderne (1821-1878), p. 329. 

26/Ibidem. 

27Despre Gheorghe Lazăr (1782-1823), primul director 
al Şcolii de la Sf. Sava, marele nostru istoric Nicolae Iorga 
scria: „în Lazăr s-au prins, chemate de credinţa 
îndărătnică a sufletului său curat, rodul muncii trecutului, 
cerinţele unui timp nou faţă de omenirea întreagă, 
nevoile adânci ale societăţii româneşti de dincoace de 
Carpaţi şi speranţele unui neam întreg de a putea începe 
şi el o viaţă nouă”, apud Nicolae Isar, Mari români în 
viziunea lui Nicolae Iorga, Editura Ars Docendi, 
Bucureşti, 2009, p. 24. 

28La Goleşti se predau greaca, latina, germana şi 
italiana, dar şi gramatica, retorica, istoria naturală şi 
mitologia. Şcoala era „slobodă obştească”, la ea fiind 
primiţi gratuit „fiii nobleţei”, dar şi cei „ai norodului şi 
măcar şi robi, pământeni sau străini”, apud Dan Berindei, 
Dezvoltarea culturală... p. 330. 

29Dan Berindei, Dezvoltarea culturală..., p. 330. 

30Ion M. Dinu, Figuri de dascăli...,p. 10. 

31În monografia oraşului Piteşti, Petre Popa aminteşte 
numele unui negustor, Grigore Drugănesc,u care, 
împreună cu alţi negustori din Piteşti, „îşi trimiteau fiicele 
la mănăstirea din Sibiu pentru învăţătură, plătind 1.000 
de groşi anual de persoană, plus 8 funţi de cafea şi 8 funţi 
de zahăr” (1 funt = 0,5 kg.). 

32Petre Popa, op. cit., p. 331. 

33Ibidem. 

34Nicolae Isar, Cultură naţională..., p. 64. 

35Ibidem. 

36Ibidem. 

37În Evul Mediu exista o adevărată tradiţie a studiilor 
în străinătate a fiilor de boieri şi a celor de domni. Astfel, 
Mircea cel Bătrân şi-a trimis fiul, pe Mihail, să studieze la 
Bizanţ; fiul domnitorului Petru Şhiopul a studiat la 
Innsbruck etc. În general, se constată predilecţia boierilor 
moldoveni pentru studiile din Polonia, iar a celor din Ţara 
Românească pentru alte centre culturale, precum 
Adrianopol, Constantinopol, Padova. Din păcate,această 
tradiţie a fost întreruptă în perioada fanariotă, pentru a fi 
reluată după deschiderea Şcolii de la Sf. Sava din 1818, 
când se inaugurează seria de bursieri ai statului în 
străinătate, apud Dan Berindei, Cultura naţională..., 
p.38. Din păcate, foarte puţini tineri finalizau studiile 
obţinând o diplomă. O asemenea diplomă nu a fost 
obţinută de fraţii Dumitru şi Ion C. Brătianu şi nici de 
către Mihail Kogălniceanu, scopul studiilor fiind acela de 
a dobândi cunoştinţe cât mai generale pentru a putea fi 
folosite într-o ţară în care erau atâtea de înfăptuit. 

38Dan Berindei, Cultura naţională..., p. 332. 

39Fraţii Dumitru şi Ioan C. Brătianu, aflaţi la studii în 
capitala Franţei, au fost primiţi în toamna lui 1846 în loja 
francmasonică „La Rose du Parfait Silence”, după ce, 
alături de alţi tineri, făcuseră parte din loja „L” Athence 
des Etrangers”. Fraţii Brătianu au fost promovați 
companioni în februarie 1847 şi maeştri în iulie 1847. 
Evenimentele din 1848 vor determina dispariţia 
românilor din actele loji, deoarece ei se vor întoarce în 
Ţara Românească, unii, precum fraţii Brătianu, devenind 
conducători ai revoluţiei. „În acest caz, activitatea 
francmasonică a oferit tinerilor patrioţi români 
posibilitatea de a-şi consolida legăturile cu francezii şi mai 
ales cu unii oameni de litere, amici ai ţării lor. 
Apartenența la franemasonerie le-a uşurat pătrunderea în 
noi cercuri politice. Din această cauză, apartenenţa 
românilor în lojile pariziene nu trebuie neglijată de 
istorie”, apud Dan Berindei, Românii şi Europa. Istorie, 
societate, cultură, vol. I, Secolele XVIII-XIX, Editura 
Museion, Bucureşti, 1991, p. 75. 

40Ppetre Popa, op. cit., passim. 

4INicolae Simonide (1804-1886), pe numele său 
adevărat Nicolae Simion Ciolan, s-a născut la Câmpulung- 
Muscel, într-o familie de cărturari. Rămas orfan de tată, 
de educaţia lui s-a îngrijit unchiul său, arhiereul Naum. 
După ce a învăţat ceva carte în oraşul său natal, Nicolae 
Simonide va fi strămutat de către unchiul său la 
Bucureşti, la o prestigioasă şcoală grecească, unde l-a avut 
coleg şi pe Ion Heliade Rădulescu. Împreună cu acesta, 
Nicolae Simonide va fugi de la Şcoala grecească, dorind cu 
ardoare să înveţe carte în limba română, refugiindu-se la 
Şcoala de la Sf. Sava, abia înfiinţată de cărturarul ardelean 
Gheorghe Lazăr în 1818. După plecarea din Bucureşti a 
lui Gheorghe Lazăr şi închiderea Şcolii de la Sf. Sava 
datorită evenimentelor revoluţionare din 1821, Simonide 
şi-a completat studiile la institutul grecesc. Ştia să 
vorbească elina, latina, franceza. Nicolae Simonide, 
înainte de a veni la Piteşti, a întemeiat prima şcoală 
românească din Giurgiu, întâi particulară, apoi de stat. În 
1833, Nicolae Simonide s-a căsătorit cu o urmaşă a 
Baloteştilor din Topolog, înrudindu-se astfel cu 
Constantin (Dincă) Brătianu, care îi va încredința 
educaţia fiului său Ion C. Brătianu. Omul politic liberal îi 
va rămâne recunoscător primului său dascăl, recunoscând 
într-un discurs din Camera Deputaţilor: „Simonide ne-a 
făcut români” şi propunând acordarea unei rente viagere 
de 2.000 de galbeni. Nicolae Simonide se stinge din viaţă 
la 82 de ani, în 1886, fiind înmormântat la mănăstirea 
Cernica, de lângă Bucureşti, făcându-i-se funeralii 
naţionale de către fostul său elev, acum prim ministru, 
Ion C. Brătianu, apud Dinu M. Ion, Figuri de dascăli 
argeşeni, Complexul Muzeal Goleşti, 1991, p. 9-11. 

42Dinu M. Ion, Figuri de dascăli argeşeni, p. 10. 

43Ibidem. 

44 Ibidem. 

45Ibidem. 

A6Ibidem. 

47 Ibidem. 

Biserica domnească din Pitești, 
140 de ani de la o tristă mutilare 


muzeograf Octavian DĂRMĂNESCU 


Abstract: Pitești is an old Romanian town, being known for more than six centuries. It developed slowly 
as a center for commerce and for two centuries it played an important part in the country politics, as some of 
the Wallachian rulers stayed here from time to time. As a testimony to the towns importance, in the 17th 
Century the “Sf. Gheorghe” Church was constructed. Several articles were wrote to illustrate its history and 
the events surrounding the rule of Constantin Șerban. In the present one, historical documents are presented 
and analyzed in order to establish the architectural disaster happened to the church 140 years ago. 

Keywords: Pitești, "Sf. Gheorghe” Church , medieval renaisance, conservation and restoration of cultural 


heritage 

Puţini dintre piteşteni își mai amintesc că până în 
1963-1968 — perioada în care biserica domnească din 
Piteşti cu hramul Sf. Gheorghe a fost închisă şi 
restaurată integral de către marele arhitect 


restaurator Ştefan Balş, un fel de al doilea ctitor — 
biserica ultracentrală a Piteştiului arăta altfel, 
tencuită în alb şi cu o clopotniţă mare la intrare. Anul 
acesta, pe lângă cei 360 de ani de la jubileul sfințirii, 
potrivit pisaniei, de către domnitorul Constantin 
Şerban şi de către pioasa lui soţie, Doamna Bălaşa, 














acest istoric lăcaş comemorează şi trista mutilare din 
1875-1876. Menţionăm, încă o dată, că aşa cum se 
prezintă azi, restaurată şi redată prezumtiv primei ei 
înfăţişări, biserica Sf. Gheorghe este opera lui Ştefan 
Balş, un redutabil profesionist şi vizionar înapoi în 
timp, spre origini, dovadă zecile de monumente pe 
care le-a redat istoriei lor adevărate din Oltenia, 
trecând prin Bucureşti, până în Nordul Moldovei. De 
altfel, epoca imediată Micii Uniri şi foarte mult mai 
apoi, decenii întregi, este dominată, din păcate, de 
flagelul snob al reînnoirii cu orice preţ a 
monumentelor, dovada febrilă a unei proaste 
înţelegeri a trecutului prin interesele urgente ale 
noului, reprezentat atunci de ideea de naţiune şi de 
afirmare a ei cât mai zgomotos. Numai nordul 
Moldovei, influenţat — măcar geografic, prin 
Bucovina austriacă — de principiile clare şi exigente 
ale eticii de restaurare germane, a scăpat de la acest 
imens genocid cultural, incomensurabil şi, din 
păcate, ireversibil. Să amintim că în Târgovişte 
biserica mare domnească a fost pur şi simplu 
demolată și că cea de azi de la Curtea de Argeș a lui 
Neagoe Basarab este, în mare parte, viziunea unui 
arhitect francez, adulat astăzi de populaţie din simpla 
lipsă a gustului estetic. La Pitești, această manie 
distructivă a atacat din plin biserica domnească de 
aici. În 1865, din chitanţele păstrate, se observă o 
activitate crescândă de achiziţionare de materiale de 
construcţiei, rutină din care deducem că biserica se 
află în proces de „reparaţie”, termen din arhive, 
citeşte demolare arbitrară, din moment ce epitropul 
menţionat mai sus, în spiritul dezinhibat şi snob al 
vremii, îşi permite cucernic, după datorie, să 
mărească ferestrele de la turla mare și să toarne din 
nou cinci candele vechi şi o cădelniţă2. Programul de 
reconstrucţie care va tot dura un deceniu se explică 
prin faptul că în buget intră, în sfârşit, chiria 
prăvăliilor închiriate cu zece ani în urmă (contra 
reclădire), care încep să fie eliberate prin încheierea 
contractului. 

Patima epitropului Petrescu — care, de altfel, se 
mângâia cinstit că a servit cu multa abnegaţie 
biserica Sf. Gheorghe, ceea ce dorea, dacă se poate, şi 
viitorilor epitropi — era, probabil, lărgirea bisericii 
domneşti şi, de ce nu, o clopotniţă, ca biserica Sf. 
Nicolae, vecină (demolată de comunişti în 1962). 
Condiţiile se întruneau perfect: fostul paroh, 
Gheorghe Coculescu, protopop de Piteşti, murise (în 
1865 era deja evocat ca răposat) — nu că ar fi fost 
neapărat împotriva unei intervenţii majore asupra 
bisericii —, bisericile de oraş îşi reformau curţile 
datorită legii de desființare a cimitirelor din 
interiorul lor (Sf. Vineri, de exemplu, îşi despărţea cu 
un zid curtea de cimitir) şi, pentru câteva luni 
(probabil tot anul) din 1868, redevenise catedrală a 
orașului Piteşti. Cert este că schimbarea la faţă se 
dorea încă din 1868 şi de către Nicolae Coculescu, 
primar al Piteştiului de mai multe ori, fost epitrop şi 
consilier la Sf. Gheorghe. El propune demolarea 
zidului din interior, repictarea şi înlocuirea 
catapetesmei de zid, grosieră, cu una de lemn poleit, 
înlocuirea jeţului domnesc cu unul nou și lărgirea 
curţii, prin demolarea „împrejmuirii”, pentru ca la 
festivități să aibă loc oştirea3. 

În lumina contextului redobândirii efemere a 
calităţii de catedrală în 1868 — credem că atributul de 
"domnească”, discret la Piteşti, este cu mult superior 

celui de “catedrală”, un măr otrăvit care a costat-o 
puternica depreciere estetică și, mai apoi, devenită 
total neinteresantă arhitectonic, chiar demolarea sub 
regimul comunist! — , putem, la o distanţă temporală 
destul de mare, să intuim mai clar resortul real al 
mutilării arhitectonice a bisericii domneşti din Piteşti 
din 1875-1876: este vorba de o cursă oarbă, 
subiectivă în fond şi frustrantă, cu biserica 
Mavrodolu, catedrală a Piteştiului din 1832, care şi ea 
se lupta pentru acelaşi lucru, și anume statutul de 
catedrală, adică biserica oficială a oraşului, unde 
oficialităţile se prezintă la Te-Deum-uri şi la 
sărbătorile oficiale, beneficiind de sprijinul, probabil 
minor, al primăriei. 

Din arhivă, plus pisania din 1869, se desprinde un 
eveniment important în 1869: o resfinţire“. Timpul 
trece, epitropia se împrumută în 1871 de la mahalagii 
pentru reparația ostinată5 — citeşte demolarea — a lui 
Petrescu şi a lui Nicolae Coculescu. Bunul creştin 
Dimitrache Petrescu,”hagi”, adică închinător la 
Locurile Sfinte — care are, peste timp, avantajul, 
devenit ghinion pentru biserică, de a implementa 
ideea rezidirii bisericii domneşti din Pitești — 
repauzează între 1871-1872, cu impresia recurentă, 
peste veac, a caracterelor bigote, dublate chiar şi 
astăzi de o lipsă tragică a unui simţ istoric şi estetic, 
vezi sutele de biserici ortodoxe up-gradate cu 

termopane şi repictate în ulei peste fresca originală. 
Aşadar, venerabilul străbun care, oricum, nu ne va 
înțelege — şi nici noi pe el —, nu reuşeşte să îşi vadă 
visul cu ochii. Faima genocidului nu avea să îi revină 
lui — probabil mila divină, imponderabilă - , ci 
următorilor epitropi, plus parohul6. Atenţie, dintr-o 
copie nedatată, aflăm că într-o şedinţă a Consiliului 
Lucrărilor Publice din capitală proiectul de demolare 
este respins pe motivul contrastului ne-estetic al 
turnului-clopotiţă din faţă?7, cu efect direct o a doua 
licitaţie, în 1 septembrie8. Aşadar, în sfârşit, cineva se 
sesizează. De-abia la a treia licitaţie, din 7 mai 18759, 
lucrurile vor începe „să meargă”, antrepriza fiind 
câştigată de Niţă Simonid şi Dimitrie Nicolae contra 
unei sume de 31000 leil0. Lucrul efectiv începe la 9 
iunie 1875 sub supravegherea a trei epitropi: 
protopopul Nicolae Constantinescu, Andrei 
Ştefănescu şi Dumitru Constantinii şi, zilnic, a 
arhitectului orașului Piteştil?, Johan Archederl3. 
Aceştia, de fapt, sunt responsabilii direcţi ai 
condamnării monumentului. Mai întâi se dărâmă 
turlele mici de deasupra pronaosului, cărămida fiind 
vândută la licitaţie negustorilor din oraș la zidirea de 
prăvălii14. Apoi se dărâmă un zid, nespecificat, foarte 
probabil cel din interior, dintre naos şi pronaos, 
cărămida vânzându-se lui Theodor Steriade15. Deja 
în toamnă antreprenorii au terminat şi cer o plată în 
plus pentru că au lucrat peste deviz16, solicitare fără 
succes deocamdată17. Meşterii nu se lasă şi se plâng 
primăriei ce au făcut în plus și că nu au primit plată, 
diferend minor azi, din care aflăm, însă, că tencuiala 
exterioară a bisericii domnești din Piteşti s-a făcut în 
187518. Printr-o derivare norocoasă, este menţionată 
pentru prima dată noua clopotniţă19, făcută tot în 
1875 (a doua menţiune este în 1876, când epitropia le 
dăruieşte meşterilor, după lucrare, stofă pentru 
pantaloni20) — acceptată acum de Consiliul 
Lucrărilor Publice!, care în 1874, după cum am văzut, 
o refuza pe motiv estetic. Relativ la subiect, dintr-o 
relatare recentă a pr. conf. dr. Ion Bica de la biserica 
Sf. Treime din Piteşti aflăm că, potrivit unui 
document din arhiva internă a acelei biserici, 
epitropia de aici dorea să înalțe şi ea un turn 
asemănător -— folosit, însă, şi pe post de foişor de foc 
—, dar biserica Sf. Gheorghe i-o luase înainte2l. 

"Cu mila lui Dumnezeu”, ca să urmăm o retorică 
veche, biserica domnească de azi din centrul 
Piteştiului — singurul monument medieval şi, de fapt, 
singura atracţie turistică după alt genocid, la fel de 
mare, demolarea Piteştiului medieval sub comunişti 
— este restaurată corect istoric și integrată în toate 
compendiile de arhitectură veche românească prin 
primatul etajării pridvorului, soluţie nouă, atribut 
domnesc. Inestetice demolările și adăugirile din 
1876, an cu sfințire a kitch-ului, de Sf. Filofteea22, se 

menţin aproape un secol în inima Piteştiului. O nouă 
biserică, albă şi înaltă, se înalţă în tot acest timp în 
mijlocul Piteştilor... 


Note: 

lArhiva bisericii domneşti din Piteşti, Dosarul 7, foaia 
30 (epitropul împrumută bani de la un negustor şi 
cumpără 4 prăjini de brad de câte 5 stânjeni de lungi), 
foaia 31 (31 de căpriori de la Stan Badea din Jupâneşti), 
foaia 32 (37 tălpi de stejar), foaia 35 (materiale pentru 
„tencuiala ferestrelor”), foile 40 şi 61 (4 „tacâmuri” de 
ferestre, 9 piroane, 18 perechi de cârlige, etc.), foaia 99 ( 
patru stâlpi din piatră de Albeşti de diferite „palme 
domneşti”, anul 1866), foaia 100 („opt stâlpi de piatră 
albă pentru ferestrele biserici, patru pietre de câte un 
stânjen domnesc şi patru de cinci palme domneşti lăţimea 
lor şi un lat de palmă grosimea lor”, anul 1865), foaia 104 
(peste 25 oca de fier englezesc în mai, 1866), foaia 106 
(zece duşumele groase), foaia 107 (multe materiale de 
construcţie metalice în martie 1866 de la negustorul 
Nichifor Ivanovici). 

2Ibidem, foaia 85. 

3Serviciul Judeţean Argeş al Arhivelor Naţionale, 
fond Primăria Piteşti, Dosarul 7 (24)/1862, foaia 112. 

4Arhiva..., Dosarul 7, foile 251 şi 295. 

SIbidem, foaia 346. 

lată ce menţiona cel din 1906: „reparată radical la 
anul 1876 prin stăruința protopopului N. Constantinescu, 
Andrei Ştefănescu şi Dumitru Constantin”, Idem, Dosarul 
47 bis, foaia 53. 

7Idem, Dosarul 93 (anul 1874) „foaia 31. 

8Ibidem, foaia 38. 

9Monitorul Oficial al României, nr. 81, 10 (22) aprilie 
1875, nr. 672, p. 2000. 

10Arhiva..., Dosarul 90, foaia 16. 

11/bidem, foaia 18. 

12[bidem foaia 21. 

13Idem, Dosarul 91, foaia 7. 

141dem, Dosarul 90, foaia 22. 

15Ibidem, foaia 34. 

16Ibidem, foaia 57. 

17Idem, Dosarul 91, foaia 7. Își vor primi restul de plată 
reproșat de-abia în toamna lui 1877, vezi Idem, Dosarul 
86, foaia 1. 

18Idem, Dosarul 88, foaia 3. 

19 Ibidem. 

201dem, Dosarul 89, foaia 2. 

21în 1841, parohul Gh. Coculescu roagă primăria să-şi 
mute tulumba de pe terenul bisericii, deoarece acolo 
epitropia doreşte să construiască o prăvălie, vezi Idem, 
"Dosar coprinzând documente vechi ale Biserici Sf. 
Gheorghe”, doc. 53. Foarte probabil primăria nu se 
conformează, turnul cel nou din 1876 fiind şi un răspuns 
pragmatic la nevoile pompierilor care, acum, nu mai 
deranjau, ocrotind în primul rând locaşul care îi găzduia. 

22Idem, Dosar 89, foaia 4. Sfinţire fără episcopul 
Ghenadie Petrescu, aflat la Bucureşti, ci doar cu 
protopopul Ioan Căprescu. 

Motorsportul argeșean 
se conjugă la... trecut (XI) 


ing. NICOLAE COSMESCU 


Abstract: Presented for several numbers in this review, the memories about the great Romanian car race 
drivers, about the greatest races in Romania are meant to illustrate more and more of the Argeș County and 
the national car race history. Although racing seems like an individual sport, the reality is far different. No 
great car race driver would have succeeded at becoming a legend of this sport without the help of those in 
his team. These articles present all their stories. In this one, we will tell that of Dacia. 

Keywords: car races, Dacia, speed race, internal disputes 


Nimic nu mai e ca înainte. Acel personaj care 
deţinea calitatea de şef al competiţiilor era nimeni 
altul decât Ovidiu Scobai. Care, însă, nu lua de unul 
singur deciziile, ci cu ajutorul foştilor colegi de la 
CCSITA, Andrei Bellu, Nicu Grigoraş şi Constantin 
Zărnescu. Primii doi dintre cei citați, ingineri de 
meserie, fiind excelenți preparatori de maşini pentru 
competiţii. Dar nu doar aspectul tehnic îi preocupa, 
ci şi cel uman, căutând să aducă în echipă piloţii cei 
mai valoroşi. Deşi aveau în componenţă echipajul cel 
mai titrat, şi en vogue, din acea vreme, lancovici- 
Vezeanu, conducerea competiţiilor a luat o măsură 
bizară. I-a pus pe campionii en titre să meargă cu o 
maşină de Grupa 1, apropiată ca performanţe de 
produsul serie, iar cuplul Olteanu-Scobai, pe un 
automobil de Grupa 5, cel mai puternic din 
campionat?! Cel cu care se putea obţine titlul de 
campion absolut. Ceea ce avea să se întâmple doi ani 
consecutiv! După care, faimosul cuplu bucureştean a 
fost destrămat definitiv. lancovici, cât a mai 
concurat, nu a mai participat decât la întrecerile de 
viteză. Iar când “polii puterii” au vrut ca titlul la 
circuit să nu-i mai revină bucureşteanului, în 
întrecere cu unul dintre piloţii piteşteni, s-au 
“organizat” şi în întrecerea din capitala Argeşului au 
obţinut ceea ce şi-au dorit! Asta nu înseamnă că noul 
campion nu ar fi fost un merituos. Timpul a dovedit 
că acesta a devenit unul dintre primii trei vitezişti 
români din toate timpurile recente. 

Pe lângă numele noi de piloţi atrase din ţară, 
echipa a mai beneficiat de un sprijin însemnat din 
partea noului director general al Centralei 
Industriale de Autorturisme, ing. Simion Săpunaru. 
Om cu viziuni largi, acesta a insuflat un nou spirit 
celor de la competiţii. În plus, a “adus” de la Braşov, 
doi piloţi de un imens talent: Ludovic Balint şi 
Gheorghe Urdea. Aşa s-a ajuns la constituirea a celei 
de-a doua mari echipe a celor de la Colibaşi, în fapt 
cea mai mare din întreaga sa istorie. Şi aceasta 
datorită valorii componenților, nu al numărului de 

maşini. Care era limitat la cinci. În fapt, din cele cinci, 
trei erau cele care luptau pentru victorii şi titluri la 
individual, şi aveau următoarea componenţă, intrată 
în istoria automobilismului autohton: Balint- 
Zărnescu, Vasile-Scobai şi Urdea-Banca. Al patrulea 
automobil avea rol de a puncta pentru echipă, iar 
ultimul era unul de “protocol”. O maşină ce era 
încredinţată câte unui pilot aflat la începutul carierei, 
dar ale cărui rude, prin funcţiile centrale pe care le 
ocupau, îi puteau ajuta pe cei de la competiţii în acel 
deceniu nouă de mari restricţii. 

Aşadar, titlurile de campion absolut se jucau 
între cei trei componenți citați mai înainte, care în 
anii '80 nu l-au scăpat decât o singură dată! Atunci, 
în 1985, ar fi fost o adevărată blasfemie să crezi că s- 
ar putea întâmpla aşa ceva. Înaintea ultimei întreceri, 
Vasile şi Scobai erau mai mult decât virtuali 
campioni absoluţi. O reeditare a anului precedent. 
Condiţia ca aceasta să devină realitate era una extrem 
de facilă: să se claseze în puncte. Spune Scobai: “ne 
ajungea şi locul 32”. Pentru cei care nu sunt 
familiarizați cu “manierele” epocii, le amintim că 
federaţia de atunci instituise un sistem de punctaj 
extrem de permisiv, conform căruia primeau puncte 
nu mai puţin de 70 de echipaje. De multe ori nici nu 
erau atâtea la sosire. Aşadar, erau puncte pentru 
toată lumea. Doar să nu abandoneze. Cursa de final 
era una scurtă şi relativ uşoară. Nu avea decât 200 
km, disputaţi între Cîmpulung Muscel şi Curtea de 
Argeş. Cum s-ar spune, pentru uzină era o întrecere 
de casă. Titlul îl aveau “în buzunar”. Nu trebuia decât 
îndeplinită formalitatea prezentării la start. Şi la 
sosire, desigur! După un sezon fast în afară, cu super- 
rezultate, o uşoară infatuare şi ceva mai multă 
suficienţă pusese stăpânire pe cei doi favoriţi. În 
această atmosferă de beatitudine începe cursa. Care 
nu pare a le pune probleme. Vasile, bine ghidat de 
Scobai, câştigă prima probă. Un pas spre titlu fusese 
făcut. Dar acest succes avea să fie şi ultimul. Imediat 
după ce au terminat speciala, echipajul campion en 

titre constată că temperatura apei creşte 
ameninţător. Se pierdea lichid de răcire! Opresc 
maşina şi completează cu ce aveau la bord, în 
speranţa că vor depăşi momentul. Dar nu va fi aşa. 
Porul din chiulasă îşi continuă opera distructivă. Le 
ruinează cursa. După ce trec de punctul de control 
orar, cei doi pompează iar apă în sistemul de răcire. 
Nu mult mai târziu, după nici trei probe disputate, 
fumul tot mai consistent scos pe eşapament îi 
convinge că nu mai au viitor în acel raliu. 
Abandonează!! Şi totodată îşi iau adio de la un nou 
titlu absolut. Singura consolare le rămâne victoria 
finală în grupa C. Titlul la acestă grupă. Favorizat de 
abandonul lui Balint, câteva probe mai târziu. Aşa că, 
în acel an pierderea titlului major de către cei de la 
uzină se întâmplă, deşi părea incredibilă. 
Neverosimilul se transformase în coşmar. Acest KO 
tehnic are şi o explicaţie. La fel de ciudată şi ea. 
Scobai spune că la precedentul raliu li s-a părut că 
motorul e cam “dezumflat”. Cum până la întrecerea 
finală era o pauză destul de lungă, acesta era decis să 
pună să i se monteze o chiulasă nouă. Din prudenţă, 
strict de serie! Între timp, Ştefan Vasile i-a vizitat şi a 
vorbit cu Grigoraş să-i dea o chiulasă bună, preparată 


de acesta. Ceea ce s-a şi întâmplat. Încât Ovidiu, la 
oferta “asta e piesa promisă lui Fănel”, s-a executat şi 
a pus să fie montată. O confirmare, spune tot el, că 
pentru ce a tratat superficial a plătit un preţ mult prea 
scump. 

Capcanele clasamentelor. Ei bine, în acela an 
nefast, al pierderii titlului intern, cei doi protagonişti 
obţinuseră, în primăvară, un succes răsunător, unic 
până atunci pentru automobilismul românesc: locul 
întâi la clasa lor într-unul dintre cele mai solicitante 
raliuri din campionatul mondial, cel al Portugaliei! 
Iar în urma lor se clasaseră celelalte două maşini ale 
uzinei. Altfel spus, un succes deplin. Ceea ce era 
perfect adevărat. Ce nu se ştia, datorită precarităţii 
mijloacelor de informare din acea vreme de la noi, 
este faptul că la clasa lor nu au fost înscrise decât... 
trei autoturisme! Repet, aspectul nediminuând cu 
nimic performanţa. Un alt succes în premieră a 
fost şi victoria din 1987 a cuplului Balint-Zărnescu în 
etapa desfăşurată la Sibiu, intitulată “Raliul Dunării- 
Dacia“. Competiţie internaţională ce conta ca etapă şi 
în “Cupa păcii şi prieteniei“. Rezultatul magistral a 
făcut din Ludovic Balint primul român care reuşea 
asemenea performanţă! Că victoria a fost facilitată 

















Ştefan Vasile este până acum singurul român care a câşigat o etapă de campionat mondial. A reuşit 
performanţa în 1985, în “Raliul Portugaliei”, când s-a clasat pe locul întâi la clasa sa. 

într-o foarte mare măsură de o participare străină 
mult mai ”scăpătată” decât în anii mai îndepărtați, 
din statistici (aceste “istorii fără suflet”) nu o vom fi 
aflat niciodată! 

Tot din lipsa surselor de documentare, se mai 
obişnuia ca la întoarcerea din competiţiile 
internaţionale, şi asta era comună şi celor de la alte 
echipe, să se indice locul ocupat la clasă, unde era mai 
facil de prins podiumul, decât cel din clasamentului 
cel mai important, cel general. Singurul care contează 
cu adevărat în CV-urile campionilor specialităţii. Aşa 
s-a ajuns să aflu că un anume echipaj a terminat pe 
locul doi! Lucru adevărat, dar la clasă. În clasamenul 
general, cei doi sosiseră... pe penultimul loc!! Sau, 
peste ani, cineva să declare că a fost, ţineţi-vă bine, 
nici mai mult nici mai puţin decât... vicecampion 
mondial! Iar unii, şi mai stupefiant pentru era 
internetului, să-l mai şi creadă! Aşa ajungem spre 
finalul perioadei de maximă strălucire a 
automobilismului argeşean de mare performanţă. În 
1990, clasamentul spune că tiltul absolut a revenit lui 
Ştefan Vasile. De la Dacia, desigur. Numai că la acest 
“succes” s-a ajuns apelând la “masa verde”! În acel an 

1990, uzina s-a prezentat la întreceri cu noul model 
denumit, după spiritul timpului, “Liberta“. Maşina 
era nouă, n-avea trecut, dar promitea. Iar la prima 
ieşire în care a fost aliniată, “Raliul Deltei“, echipa 
reuşeşte o impresionantă dublă. În ordinea Balint, 
Vasile. Un Vasile care, cu Scobai alături de el, se 
impune în etapa de campionat naţional organizată în 
cadrul “Raliului Dunării-Dacia“. Care fiind şi de 
coeficient mare, le favorizează obţinerea unui număr 
de puncte ce-i aduc în postura de favoriţi la titlu. 
Numai că, după câteva mezaventuri nedorite din 
etapele urătoare, decizia privind titlul se amână 
pentru ultima etapă. Cea de la Braşov. Însă numărul 
pretendenţilor la marea onoare a crescut la trei: el, 
Duval şi învingătorul de la Cluj, necunoscutul pe 
atunci... Constantin Aur. Pe trei noiembrie, ziua 
“finalei”, în zona Braşovului iarna era deja instalată. 
Cursa începe prost pentru Vasile. Pe a patra probă a 
zilei, Valea Cetăţii, ruperea cablului de acceleraţie îl 
face să piardă nu mai puţin de şapte minute faţă de 
contracandidaţii săi la titlu. O eternitate. Şansele să 
redevină campion par tot mai firave, dacă nu chiar 
compromise. Mai ales că nici Balint nu e într-o zi prea 





A doua mare echipă a IAP era una cu foarte multe stele. Fotografia este din 1985, iar componenţii 
acesteia, de la stg. la dr., poartă numele: Dan Amărică, “Dodo” Urdea, Dan Săpunaru, Dacian Banca, 
“Loţi” Balint, Constantin Zărnescu, Ştefan Vasile, Ovidiu Scobai. 

bună, încât să se amestece în lupta pentru câştigarea 
raliului, ce ar fi complicat sarcina celorlalţi. Aşa, 
bătălia pentru Braşov se dă între Mălăuţ (IATSA 
Piteşti) şi... Aur. E o luptă strânsă care, dacă se 
termină în favoarea ultimului, îi aduce acestuia titlu. 
“Titi” Aur ştie şi el foarte bine care-i situaţia, că ziua 
aceea poate fi a lui. Şi atacă într-una. Din nefericire 
pentru el, întârzierea într-un punct de control orar 
face ca victoria să-i surâdă lui Mălăuţ. Dar şi aici este 
o poveste. Cu un navigator adevărat, Aur n-ar mai fi 
luat penalizarea. Aşa, Vasile mai poate spera, deşi 
Duval merge şi el bine, venind imediat după Mălăuţ 
şi Aur. Vasile şi Scobai sunt mai jos în ierarhia 
întrecerii. Pe locul şapte, după un alt echipaj al “casei 
Dacia“, condus de noul venit în divizia elită, Silviu 
Moraru. A cincea maşină a echipei. Ciudat, pe 
măsură ce cursa se apropia de final, Vasile nu trecea 
de cel dinaintea sa. Iar acest fapt îl făcea să piardă 
titlul. Oricât fair-play ai avea, când e vorba de o 
asemenea realizare, un “ordin de echipă” dat unui 
sportiv ce nu era pretendent la un loc fruntaş devenea 
ceva normal. Firesc. Chiar obligatoriu. Şi atât de 
simplu de realizat! Eram convins că aşa se va 
întâmpla, că Scobai, ca şef, şi la uriaşa sa experienţă, 
va face gestul. Dar probele rămâneau tot mai puţine 
şi rocada nu se producea!? A venit şi timpul finalului, 
însă poziţiile au rămas tot neschimbate!? Cu locul 
şapte în cursă, titlul mergea la Constantin Duval. O 
premieră pentru pilotul oltean. O încununare a unui 
parcurs constant şi chiar entuziasmant. Mulţi au 
rămas perplecşi la această “strategie“ sinucigaşă a 
marelui navigator care era Scobai. La ceva vreme de 
la nefericitul eveniment l-am întrebat cum de a putut 
greşi în modul acela? Mi-a zis că nu urmărea decât 
ecartul faţă de primul clasat, nu şi câte maşini sunt 
între acela şi ei!? La un moment dat a constatat că se 
află după Moraru, dar niciodată nu i-a trecut prin cap 
să-i ceară să cedeze locul fără luptă!? Acum gândeşte 
altfel despre cum ar fi trebuit să procedeze. Lui Vasile 
nu i-a zis niciodată de poziţia precară pe care o aveau. 
O altă greşeală. Cu siguranţă, Ştefan Vasile l-ar fi 
convins să revină la “gânduri mai bune”. Un 
campionat pierdut, ca şi cel din '85, tot în ultima 
etapă! Numai că acum lucrurile erau proaspete şi 
putea fi îndreptată eroarea. La vremea respectivă se 
zvonea că în zilele următoare cursei, Moraru s-ar fi 
dus la federaţie şi ar fi cerut să fie declasat!! Ceea ce 
ar fi echivalat cu glisarea titlului spre Vasile. E posibil 
să fi fost şi aşa. Dar mai repede înclin să cred că nu. 
Timp de aproape un deceniu, conducătorii echipei 
din Colibaşi s-au bucurat de mare trecere la forul 
sportiv. În special Scobai care “încă mai avea gură 
acolo“. 

Şocul însă va fi altul, ceva mai târziu, dar atât de 
puternic încât te făcea să cazi pe spate. De unde nu te 
puteai ridica prea repede. Pe la începutul anului 
imediat următor, FRAK anunţă printr-o notă că în 
urma verificărilor tehnice efectuate de FIA la fişa de 
omologare sportivă a autoturismului Oltcit 12TR$S 
(cum era cel al lui Duval) s-a constatat că aceasta nu 
corespunde în totalitate celei aflate la federaţia 
română. Drept consecinţă, pe 8 ianuarie Comisia de 
competiţii a FRAK a... descalificat atât echipajul 
Duval-Nemeş, cât şi echipa Oltcit Craiova, la...“Raliul 
Braşovului“!! Puteţi pune câte semne de exclamare 
doriţi, titlul a luat calea Piteştiului. Greşeala se 
reparase “la masa verde“. Iar Duval nu este exclus 
doar la Braşov, ci şi din clasamentul anual. Prin ce 
păcătuia maşina sa? Era o neconcordanţă între 
rapoartele din cutia de viteze, trecute pe fişa de 
omologare, şi cele cu care mergea în realitate. Iar 
cutia de viteze se uzina la... Colibaşi. Nu contestăm că 
nu ar fi fost adevărat, dar frapează ciudăţenia 
suprapunerii descoperirii neconcordanţei, cu eroarea 
făcută pe traseu de echipajul piteştean. Care aşa îşi 
găsise rezolvare. 

Dar ce mai contează. Dacă nu citeaţi aici această 
poveste şi vă uitaţi doar pe clasamentele timpului, n- 
aţi fi ştiut nicodată că acest titlu s-a decis “la masa 
verde”. Ceea ce, trebuie subliniat neapărat, nu 
diminuează cu nimic meritele lui Ştefan Vasile. Cu 
atât mai puţin valoarea sa. El rămâne la fel de mare. 

Şi încă un exemplu, din anul imediat următor, 
avându-l drept erou de data aceasta pe Balint. 
Petrecut tot la Braşov, loc de desfăşurare al ultimei 
etape. Tot pe zăpadă. Soarta titlului urma să se 
tranşeze între el şi Mălăuţ. Condiţiile dificile par să-l 
favorizeze pe Balint, întrucât Mălăuţ “sare afară“ şi 
abandonează. Şi o face încă de la începutul disputei. 
Lui Loţi nu-i rămânea decât să ajungă liniştit la finiş, 
pentru a deveni a şasea oară campion absolut al 
României la raliuri. Timpul trece în favoarea sa, 
kilometri se scurg şi ei, întrecerea se apropie de 
sfârşit. Toţi se gândesc numai la relaxarea după o zi 
ce i-a întrebuințat serios. Din ultima probă a raliului 
a rămas mai puţin de un km. pentru redutabilul cuplu 
Balint-Zărnescu. Dar atunci, pe ultimele viraje, se 
produce incredibilul: cei doi ies în decor şi acolo 
rămân!! Cu siguranţă, deconcentrarea apărută 
prematur, prin dispariţia adversarilor care-i puteau 
pune probleme, l-a făcut pe Loţi să fie mai exuberant 
într-o abordare. Să supraconducă. Zărnescu nu are o 
explicaţie exactă pentru ce s-a întâmplat. Îşi 
aminteşte că “am glisat puţin pe o urcare, dar cred că 
a fost şi o problemă tehnică apărută subit, ce s-a 
asociat de minune cu derapajul, făcându-l 

incontrolabil”.  Explicaţiile unui eşec indică 
întotdeauna drept vinovată... maşina. Însă, câştigând 
acea ultimă cursă despre care povestim, Constantin 
Duval, acelaşi Duval din anul precedent, care până 
atunci fusese ceva mai puţin decât outsider, îl 
egalează la puncte pe asul braşovean! Iar conform 
regulamentului ce definea clar şi criteriile de 
departajare în caz de egalitate, titlu atât de râvnit 
trebuia să fie al craioveanului. Îl va obţine, în sfârşit, 
dar, împotriva oricărei logici, nu va fi singur. Îl 
împarte cu eroul nostru!! Care, trebuie subliniat, 

merita pe deplin această onoare. Putem crede orice, 
dar nu are rost să comentăm fiindcă e tot de 
domeniul SF-ului! 

Întâmplări mununate, uluitoare, majoritatea 
necunoscute celor care privesc după margine sau 
citesc presa de specialitate, extrem de redusă în acele 
vremuri, dar şi “atentă” să nu scape elemente 
“destabilizatoare”. Toate acestea vor fi, din păcate, 
fără va urma, pentru că la finalul acelui an, 1901, 
Scobai, Zărnescu şi Banca vor părăsi gruparea care-i 
făcuse celebri. Dar şi ei pe aceasta. 


Lista monumentelor istorice 
din municipiul Pitești 


Pentru cunoașterea mai bună a istoriei municipiului Pitești, pentru aducerea aminte a vremurilor trecute 
ale istoriei noastre, pentru a putea să ne protejăm mai bine viitorul, redacția revistei "Restituiri-Pitești” a decis 
publicarea listei monumentelor istorice din municipiul Pitești, așa cum se regăsește ea în documentul oficial, 
publicat în Monitorul Oficial al României, Partea |, Nr. 113 bis, 15.02.2016, având un caracter oficial şi legal. 

În paginile următoare, redăm monumentele istorice cu informaţiile existente în documentele oficiale: 


numărul din lista, codul, denumirea, adresa, datare: 


81. AG-II-m-A-13390/ Biserica Domnească „Sf. Gheorghe”/ Str. Bălaşa Doamna 2/1656 

82. AG-II-m-B-1339/ Casa Mărtoiu/ Str. Brătianu I.C. 27/ sf. sec. XIX 

83. AG-II-m-B-13392/ Casa Panţurescu/ Str. Brătianu I.C. 29/sec. XVIII — XIX 

84. AG-II-m-B-13393/ Casa Sattler/ Str. Brătianu I.C. 38B/ înc. sec. XX 

85. AG-II-m-B-133095/ Casa Păiş Bobancu/ Str. Brătianu I.C. 38E/ sf. sec. XVIII 

86. AG-II-m-B-13394/ Vila Coandă/ Str. Brătianu I.C. 39/ sf. sec. XIX 

87. AG-II-m-B-20973/ Casa Bobancu/ Str. Brătianu I.C. 51/ 1914 — 1915 

88. AG-II-m-B-13396/ Casa Racoviceanu, ulterior Dumitrescu / Str. Călinescu Armand 3/ ante 1848 
89. AG-II-m-B-13397/ Casa Vasiliu/ Str. Călinescu Armand 11/înc. sec. XIX 

90. AG-II-m-B-13398/Liceul „I.C. Brătianu”/ Str. Călinescu Armand 14/1897 — 1899 

91. AG-II-m-B-13399/ Casa Poenăreanu/ Str. Călinescu Armand 28/sf. sec. XVIII 

92. AG-II-m-B-13400/ Casa Coculescu/ Str. Călinescu Armand 34/ înc. sec. XIX 

93. AG-II-a-A-13401/ Ansamblul vechii Prefecturi/ Str. Călinescu Armand 44/ 1898 — 1899 

94. AG-II-m-A-13401.01/ Vechea Prefectură, azi Muzeul Judeţean Argeş/ Str. Călinescu Armand 44/ 1898 


— 1899 


95. AG-II-m-A-13401.02/ Parc/ Str. Călinescu Armand 44  / 1898 — 1899 

96. AG-II-m-A-13401.03/ Grădina Publică/ Str. Călinescu Armand 44/ 1898 — 1899 

97. AG-II-a-B-13402/ Vilele „Prefect”/ Str. Călinescu Armand 44/ înc. sec. XX 

98. AG-II-m-B-13402.01/ Vila „Prefect I”/ Str. Călinescu Armand 44/ 1915 

99. AG-II-m-B-13402.02/ Vila „Prefect II”/ Str. Călinescu Armand 44/ 1920 

100. AG-II-s-B-13403/ Situl urban „Strada Crinului”/ Str. Crinului, ambele fronturi, de la nr. 1B, resp. nr. 
4, până la blocuri, str. Mihail Kogălniceanu, nr. 2-20 resp. nr. 1-23, str. Gh. Lazăr integral, str. Griviței nr. 11- 
19, resp. nr. 10-12, până la limita posterioară a loturilor. Delimitare cf. PUG avizat./ sec. XVI-XX 

101. AG-II-m-B-13404/ Casa Filipescu/ Str. Crinului 6/ 1900 

102. AG-II-m-B-13405/ Casa Ion Trivale/ Str. Crinului 13/ înc. sec. XIX 

103. AG-II-m-B-13406/ Casa Teodorescu/ Str. Crinului 21/ sf. sec. XIX 

104. AG-II-m-B-13407/Fabrica de butoaie „Ateneul”/ Str. Crinului 26/ înc. sec. XX 


105. AG-II-m-A-13408 (RAN: 13178.10)/ 
Dobrogeanu Gherea Constantin 91/ 1752 

106. AG-II-m-B-13409/ Institutul Pedagogic/ Str. Doja Gheorghe 41/ înc. sec. XX 

107. AG-II-m-A-13410/ Biserica de lemn „Cuvioasa Paraschiva”/ Str. Doja Gheorghe 41, în incinta 
Universităţii Piteşti/ înc. sec. XIX 

108. AG-II-m-B-13411/ Casa Mărculescu/ Str. Egalităţii 11/ 1900 

109. AG-II-m-B-13412/ Liceul „Zinca Golescu”/ Str. Egalităţii 34/ 1925 — 1928 

110. AG-II-m-B-20922/ Casa Pretorian-Tudosescu/ Str. Egalităţii 40/ înc. sec. XX 

111. AG-II-a-B-13413/ Ansamblul bisericii armeneşti „Sf. loan Botezătorul” / Str. Egalităţii 43/ 1852 

112. AG-II-m-B-13413.01/ Biserica armenească „Sf. loan Botezătorul”/ Str. Egalităţii 43/b 1852 

113. AG-II-m-B-13413.02/ Casa cancelarie/ Str. Egalităţii 43/ 1852 

114. AG-II-m-B-13414/ Sinagoga din Piteşti / Bd. Eroilor 1/ cca. 1900 

115. AG-II-m-B-13415/ Fosta şcoală a comunităţii evreieşti/ Bd. Eroilor 3/ 1900 

116. AG-II-m-B-13416/ Biserica „Sf. Ilie”, a Cojocarilor/ Str. Fraţii Golești 1/ 1828 

117. AG-II-m-B-13417 (RAN: 13178.09)/ Biserica „Maica Precista”/ Str. Griviței 10/ sec. XVIII 

118. AG-II-a-A-13418 (RAN: 13178.07)/ Ansamblul bisericii „Buna Vestire”, „Sf. Mina”, „Sf. Constantin şi 
Elena” — Greci/ Str. Justiţiei 5/ 1564, transf. sec. XVIII 

119. AG-II-m-A-13418.01 (RAN: 13178.07.01)/ Biserica „Buna Vestire”, „Sf. Mina” şi „Sf. Constantin şi 
Elena” — Greci/ Str. Justiţiei 5/ 1564, transf. sec. XVIII 

120. AG-II-m-A-13418.02 (RAN: 13178.07.02)/ Chilii/ Str. Justiţiei 5/ sec. XIX 

121. AG-II-a-B-13419/ Ansamblul casei Balotă/ Str. Kogălniceanu Mihail 16/ sec. XVII — XX 

122. AG-II-m-B-13419.01/ Casa Balotă/ Str. Kogălniceanu Mihail 16/ sec. XVII — XIX 

123. AG-II-m-B-13419.02/ Anexă, azi locuinţă/ Str. Kogălniceanu Mihail 16B-C/ sec. XIX, transf. cca. 1915 

124. AG-II-m-B-13420/ Casa Armatei/ Piaţa Muntenia 2/1938 

Varia 


125. AG-II-a-A-13421(RAN: 13178.05)/ Ansamblul bisericii „Sf. Treime” — Beştelei/ Str. Primăverii 7/ 1654 

126. AG-II-m-A-13421.01 (RAN: 13178.05.01)/ Biserica „Sf. Treime” — Beştelei/ Str. Primăverii 7/ 1654 

127. AG-II-m-A-13421.02/ Casa cancelarie/ Str. Primăverii 7/ cca. 1800 

128. AG-II-m-A-13421.03 (RAN: 13178.05.02)/ Zid de incintă/ Str. Primăverii 7/ 1654 

129. AG-II-m-B-13423/ Casa Trandafil/ Str. Rahovei 18/ înc. sec. XIX 

130. AG-II-s-B-13432/ Situl urban „B-dul Republicii”/ Bd. Republicii, de la intersecţia cu str. Aurora, până 
la Școala Nicolopol (nr. 114) şi respectiv de la nr. 3 până la nr. 65 inclusiv, cuprinde şi imobilele Teatrului de 
păpuşi (str. Doamna Bălaşa) şi Casa Armatei (Piaţa Muntenia) — până la limita posterioară a loturilor. Strada 
Armand Călinescu şi în continuare, str. Egalităţii, între intersecțiile cu str. Aurora (la N) şi cu str. Vasile Lupu 
(la S). În prelungire, spre NV: strada Smeurei, până la str. Exerciţiului şi str. Trivale pâna la schitul Trivale 
(inclusiv ) - cu loturile de pe ambele părţi ale străzilor. Strada Victoriei de la nr. 16 (Restaurantul „Argeşul”) 
— până la nr. 66, respectiv de la limita sudică a parcului Muzeului de artă până la fostul Havuz (nr. 59) - până 
la limita posterioară a loturilor. Strada I.C. Brătianu front vest (nr. 27-39 şi nr. 49-55), resp. nr. 32-38bis şi 
54-62 (front est) - până la limita posterioară a loturilor. Strada Ana Ipătescu nr. 1-5, str. Florăriei integral 
(ambele fronturi), str. Justiţiei (ambele fronturi), până la intersecţia cu str. M. Eminescu - până la limita 
posterioară a loturilor. Zonele de protecţie ale tuturor monumentelor istorice clasate, respectiv biserica „Sf. 
Gheorghe”, şi biserica „Mavrodolu”, cele din zona B-dului Republicii, de la Gară la Centru şi apoi până la 
Spitalul Militar şi de Oftalmologie, pe str. Teilor şi str. Rahovei. Delimitare cf. PUG avizat./ sec. XVI-XX 

131. AG-II-a-A-13424/ Ansamblul Primăriei vechi/ Bd. Republicii 33/ 1886 

132. AG-II-m-A-13424.01/ Primăria veche, azi Muzeul de Artă/ Bd. Republicii 33/ 1886 

133. AG-II-m-A-13424.02/ Parc/ Bd. Republicii 33/ 1886 — 1980 

134. AG-II-m-B-13425/ Casa Nae Dumitrescu/ Bd. Republicii 58/ 1925 








Casa Dogaru, monument istoric (1896) 

135. AG-II-m-B-13426/ Casa Fostiropol/ Bd. Republicii 66/ 1890 

136. AG-II-m-B-13427/ Casa Dr. Florescu/ Bd. Republicii 84/ ante 1916 

137. AG-II-m-B-13428/ Casa Drujan Bd. Republicii 94/ sec. XIX 

138. AG-II-m-B-13429/ Casa Mamulea/ Bd. Republicii 104/ sf. sec. XIX 

139. AG-II-m-B-13430/ Şcoala „Nicolopol”/ Bd. Republicii 114/ 1874 

140. AG-II-m-B-13431/ Casa Ion Băiulescu/ Bd. Republicii 123/ 1902 

141. AG-II-m-B-13433/ Casa Ghimpa/ Str. Rosetti C.A. 1/ 1902 

142. AG-II-m-B-13434/ Casa negustorului Agate Raiciu Vasiliu/ Str. Sfânta Vineri 18, Str. Vlad Ţepeş 1/ 
1892 

143. AG-II-m-B-13435/ Casa Dogaru/ Str. Sfânta Vineri 22 / 1896 

144. AG-II-m-B-13436/ Hanul Gabroveni/ Str. Sfânta Vineri 23/ 1877 

145. AG-II-m-B-13437/ Casă cu spaţii comerciale/ Str. Sfânta Vineri 25/ sec. XIX 

146. AG-II-m-B-13438/ Casă cu atelier de tăbăcar/ Str. Sfânta Vineri 27/ sf. sec. XIX 

147. AG-II-m-B-13439/ Casa Vulcan/ Str. Sfânta Vineri 28/ înc. sec. XX 

148. AG-II-a-B-13440/ Ansamblul bisericii „Sf. Vineri”/ Str. Sfânta Vineri 44/ 1827, 1912 

149. AG-II-m-B-13440.01/ Biserica „Sf. Vineri”/ Str. Sfânta Vineri 44/ 1827, ref. 1912 

150. AG-II-m-B-13440.02/ Casă parohială/ Str. Sfânta Vineri 44/ 1912 

151. AG-II-m-B-13440.03/ Parc/ Str. Sfânta Vineri 44/ 1912 

152. AG-II-m-B-13440.04/ Gard/ Str. Sfânta Vineri 44/ 1912 

153. AG-II-m-B-13441/ Casa Dimitrie Gh. Dima/ Str. Sfânta Vineri 49/ 1901 

154. AG-II-m-B-13442/ Foişorul de Foc/ Str. Smeurei 21/ 1897 

155. AG-II-m-B-13443/ Casa Popescu/ Str. Târgu din Vale 2/ 1898 

156. AG-II-m-B-13444/ Casa Zeiller — Keller/ Str. Târgu din Vale 6/ mijl. sec. XIX 

157. AG-II-m-B-13445/ Casa Aron Băiulescu/ Str. Târgu din Vale 20/ 1875 

158. AG-II-m-B-13446/ Casa Ovidiu Constantinescu/ Str. Teilor 9/ 1923 

159. AG-II-m-B-13447/ Casele Marinescu/Str. Teilor 13-15/ 1883 

160. AG-II-a-B-13448/ Ansamblul bisericii „Adormirea Maicii Domnului” — Mavrodolu/ Str. Teiuleanu 
20/ 1818 

161. AG-II-m-B-13448.01/ Biserica „Adormirea Maicii Domnului” — Mavrodolu/ Str. Teiuleanu 20/ 1818, 
ref. 1890 

162. AG-II-m-B-13448.02/ Casa parohială, azi biserica „Sf. Grigore Palama - a orbilor”/ Str. Teiuleanu 20/ 
1890, reconstruită 2008 

163. AG-II-m-B-13448.03/ Zid de incintă/ Str. Teiuleanu 20/ 1818, ref. sec. XX 

164. AG-II-a-B-13449 (RAN: 13178.03)/ Schitul Trivale/ Str. Trivale 71/ sec. XVII-XIX 

165. AG-II-m-B-13449.01n(RAN: 13178.03.01)/ Biserica „Sf. Gheorghe” Str. Trivale 71/ sec. XVII-XIX 

166. AG-II-m-B-13449.02 (RAN: 13178.03.03)/ Chilii/ Str. Trivale 71/ sec. XVII-XIX 

167. AG-II-m-B-13449.03 (RAN: 13178.03.04)/ Turn/ Str. Trivale 71/ sec. XVII-XIX 

168. AG-II-m-B-13449.04 (RAN: 13178.03.02)/ Parc/ Str. Trivale 71/ sec. XIX 

169. AG-II-m-B-13452/ Biserica catolică „Sf. Petru şi Pavel”/ Str. Victoriei 11/ 1896 

170. AG-II-m-B-13453/ Casa I. I. Purcăreanu, ulterior Ateneul Popular/ Str. Victoriei 16-164A/ 1874, ref. 
1900, 1930 

171. AG-II-m-B-13454/ Banca Populară/ Str. Victoriei 20/ 1910 

172. AG-II-m-B-13455/ Tribunalul, azi Curtea de Apel/ Str. Victoriei 22/ 1904 

173. AG-II-a-B-13456/ Ansamblul Primăriei/ Str. Victoriei 24/ 1934 

174. AG-II-m-B-13456.01/ Primăria, iniţial Palatul Finanţelor Publice/ Str. Victoriei 24/ 1934 

175. AG-II-m-B-13456.02/ Parc/ Str. Victoriei 24/ 1970 

176. AG-II-m-B-13457/Casa prof. Al. Nanu/ Str. Victoriei 25/ sf. sec. XIX 

177. AG-II-m-B-13459/ Casa Saitescu/ Str. Victoriei 36/ sec. XIX 

178. AG-II-m-B-13460/ Casa Tâmpeanu/ Str. Victoriei 38/ mijl. sec. XIX 

179. AG-II-m-B-13461/ Casa cu prăvălie Nicolae Ciuculescu/ Str. Victoriei 39/1921 

180. AG-II-m-B-13462[/ Casa Gheorghe Niţulescu - corpul principal/ Str. Victoriei 52/ 1911 — 1914 

181. AG-II-m-B-13463/ Casa Căpitan Iov/ Str. Victoriei 56 — 58/ 1913, 1916 

182. AG-II-m-B-13464/ Casa Cioflan/ Str. Victoriei 62/ 1898 

Casa Aron Băiulescu, 
monument istoric (1875) 

